Društvo i ekonomija: Samsung za ulaganja u srpsko obrazovanje - BalkaniYUm.TV '); } //]]>\nPremijer Ivica Dačić danas je na sastanku sa delegacijom kompanije "Samsung elektroniks" za Evropu istakao da Vlada Srbije podržava ulaganja velikih kompanija koje će pomoći privredni oporavak i unaprediti obrazovni sistem u Srbiji.\nDačić i članovi delegacije "Samsung elektroniksa" ocenili su da postoje dobri uslovi za stratešku saradnju i dugoročno prisustvo ove kompanije u Srbiji.\nKompanija "Samsung elektroniks" je zainteresovana za unapređenje saradnje i ulaganja u razvoj tehnološke infrastrukture i primenu informacione tehnologije u obrazovnom sistemu, navodi se u saopštenju.\nDelegacija te komanije je razgovarala i sa ministrom rada, zapošljavanja i socijalne politike Jovanom Krkobabićemi ministrom prosvete, nauke i tehnološkog razvoja Žarkom Obradovićem.\nTokom sastanka sa ministrom rada, zapošljavanja i socijalne politike Jovanom Krkobabićem, predstavnici kompanije Samsung su izrazili su spremnost da u Srbiji otvore prostor za specifične vidove saradnje, kako u domenu obrazovanja, tako i u projektima koji bi podstakli dodatno zapošljavnje kroz dokvalifikaciju i prekvalifikaciju nezaposlenih.\nKrkobabić je tom prilikom istakao da je Ministarstvo spremno da u punom kapacitetu pomogne i učestvuje u svim projektima koji otvaraju perspektivu trajnog zapošljavanja.\nOn je kazao da je predloženi projekat izazov i za samu Srbiju, jer nam se pruža šansu da još jednom dokažemo da smo zemlja u kojoj može i ume da se radi po najvišim evropskim i svetskim standardima, navodi se u saopštenju Kabineta.


ПУТИН ОБЈАСНИО: Докле више с тим питањима, нити је Трамп моја млада, нити сам ја младожења (ВИДЕО)\nPUTIN OBJASNIO: Dokle više s tim pitanjima, niti je Tramp moja mlada, niti sam ja mladoženja (VIDEO)\n05-09-2017 11:22 Svet Planeta Video\nRuski predsednik Vladimir Putin uzdržao se od kritikovanja američkog predsednika Donalda Trampa, i "naivnim" nazvao pitanje da li je razočaran Trampom.\n"Tramp nije moja mlada, a ja nisam njegov mladoženja", rekao je Putin, prenosi AP.\nUpitan kako bi se Rusija osećala da se pokrene postupak smene Trampa, Putin je kazao da bi bilo "apsolutno pogrešno" za Rusiju da komentariše američke unutrašnje stvari.\nNaveo je da Rusija Rusija zadržava pravo da dalje smanji broj američkog diplomatskog osoblja u Moskvi i protera iz zemlje još do 155 njih.\nPutin je ipak rekao da Moskva to neće uraditi u ovom trenutku, prenele su agencije.\nReagujući na ono što je nazvao "vašingtonskim dosadnim aktima bez presedana" prema ruskom diplomatskim objektima u Sjedinjenim Američkim Državama, Putin je rekao da će naložiti Ministarstvu spoljnih poslova da se protiv američkih vlasti podnese tužba zbog kršenja ruskih vlasničkih prava, naveo je Rojters.\nPutin je to rekao u kineskom gradu Sjamenu, gde se održava sastanak lidera i članova Poslovnog saveta BRIKS.\nPutin kaže da vojna histerija zbog Severne Koreje dovešće do globalne katastrofe u svim opcijama sem jedne. Više o tome čitajte OVDE.\nTRAMPA DROGIRAJU MESECIMA, MOGUĆ I ATENTAT: Dramatično upozorenje insajdera iz Bele kuće! (VIDEO)\nLAZANSKI: Kako je Putin prestao da bude samo političar i postao gospodnin sposobni (VIDEO)\nKAD IMAŠ PUTINA ZA SAVEZNIKA: Ovako je izgledala mapa fronta u Siriji u januaru 2017. a ovako danas (FOTO/VIDEO)\nPUTIN I ĐINPING PRELOMILI: Pozabavićemo se novom situacijom u Severnoj Koreji, na "odgovarajući način"


Od 2011. do 2019. u misiji na Kipru Vojska Srbije je imala 46 ljudi (foto: mod.gov.rs)\nPukovnik Nick Ilić MBE QGM je vojni ataše Velike Britanije u Srbiji\nU okviru razvoja bilateralne saradnje Republike Srbije i Ujedinjenog Kraljevstva, vojni policajci Vojske Srbije priključiće se britanskom vojnom kontigentu u sastavu mirovnih snaga UN na Kipru UNFICYP.\nNadamo se da će srpski vojni policajci biti raspoređeni na Kipru kao deo sledeće rotacije proleća 2021. kada se finalizuju tehnički sporazumi Republike Srbije i Ujedinjenog Kraljevstva.\nSrpski mirovnjaci će biti integrisani u Jedinicu za zaštitu snaga (Force Protection Unit) koju čine dva elementa: jedinica vojne policije pod britanskim vođstvom i vod za bezbednost zaštićenih zona UN. Snagama komanduje načelnik vojne policije misije. To je multinacionalna višenamenska jedinica i u njihovoj policijskoj nadleženosti su i osoblje i imovina misije UN na celom Kipru. U njenom sastavu su i argentinski, mađarski i slovački vojni policajci.\nGlavni zadaci jedinice su sprovođenje mera zaštite snaga u skladu sa odlukama komandanta misije, istražne radnje u slučajevima disciplinskih prekršaja i kriminalnih radnji osoblja UN, pružanje istražne podrške na mestu zločina u zoni razdvajanja u slučajevima kada je umešano osoblje ili imovina UN i obezbeđivanje oboda zaštićenih zona UN.\nOsnovno načelo funkcionisanja jedinice je da proaktivnim policijskim i bezbednosnim merama ostvaruje efekat odvraćanja i na tako osigurava bezbednost i operativnu efikasnost snaga UN.\nMisija UN na Kipru je među najstarijim aktivnim mirovnih operacija na svetu i jedna na teritoriji Evropske unije (foto: @UNFICYP social media)\nUNFICYP je jedna od najstarijih aktivnih mirovnih misija UN i sazniva na rezoluciji Saveta bezbednosti 186 od 4. marta 1964. Mandat misije proširen je nakon državnog udara 1974. koji su izveli zagovornici ujedinjenja sa Grčkom. Nakon toga je usledila vojna intervencija Turske koja je uspostavila kontrolu nad severnim delom ostrva. Od tada UN redovno obnavlja mandat plavih šlemova na Kipru. Na taj način sprečava se sukob kiparskih Grka i kiparskih Turaka i uspostavljaju uslovi za normalan život.\nVelika Britanija je među prvima poslala mirovnjake na Kipar. Ujedinjeno Kraljevstvo na tom ostrvu pored plavih šlemova ima i dve nacionalne baze u Akrotiriju i Dekeliji koje nisu koje nisu deo snaga UN. Nakon sporazuma o stvaranju nezavisne Repulike Kipar 1960. ovi prostori ostali su pod britanskom jurisdikcijom kao britanska suverena teritorija.\nSrpski mirovnjaci će biti integrisani u Jedinicu za zaštitu snaga koju čine dva elementa: jedinica vojne policije pod britanskim vođstvom i vod za bezbednost zaštićenih zona UN. Snagama komanduje načelnik vojne policije misije. To je multinacionalna višenamenska jedinica i u njihovoj policijskoj nadleženosti su i osoblje i imovina misije UN na celom Kipru.\nOsnovno načelo funkcionisanja jedinice je da proaktivnim policijskim i bezbednosnim merama ostvaruje efekat odvraćanja i na tako osigurava sigurnost i operativnu efikasnost snaga UN.\nPovratak Srbije u misiju UN na Kipru rezultat je posete zamenika načelnika generalštaba Velike Britanije admirala Tima Frazera Beogradu februara 2020. On je razgovarao o unapređenju bilateralne vojne saradnje dve zemlje sa predsednikom Aleksandrom Vučićem, tadašnjim ministrom odbrane Aleksandrom Vulinom i zamenikom načelnika Generalštaba Vojske Srbije general-majorom Petrom Cvetkovićem.\nNa osnovu diskusija u sferi mirovne saradnje Ministarstvo odbrane Velike Britanije izradilo je memorandum o razumevanju između UN i Ujedinjenog Kraljevstva. Na taj način Srbiji je omogućeno da se formalno pridruži britanskim mirovnjacima i vrati u sastav UNFICYP-a.\nOva saradnja biće obostrano korisna za obe zemlje imajući u vidu njihova iskustva u mirovnim misijama.\nSrbija je prepoznata kao jedan od najvećih evropskih kontributora misija EU i UN širom sveta. Britanska vojska je takođe aktivno angažovana u operacijama širom planete: od mirovnih zadataka pružanja humanitarne pomoćii, protivterorističkih zadataka do borbe protiv međunarodne trgovine narkoticima. Oružane snage Ujedinjenog Kraljevstva upravo su započele i trogodišnji angažman u UN misiji u Maliju sa 300 vojnika.\nZa Veliku Britaniju je ovo malo ali i simbolično upućivanje srpskih vojnika na Kipar važno jer pokazuje težnju obe zemlje da zajedno rade na unapređivanju odnosa i doprinose regionalnoj i globalnoj bezbednosti. To znači i da će srpski i britanski vojnici ponovo biti zajedno u operacijama kao što je to bilo tokom Prvog i Drugog svetskog rata.\nOd 2014. do 2018. godine ambasada Velike Britanije u Beogradu je nizom aktivnosti obeležila zajedničku žrtvu Srbije i Ujedinjenog Kraljevstva u Prvom svetskom ratu. Kao rezultat svega toga na stotu godišnjicu od proboja Solunskog fronta 15. septembra 1918. britanski i srpski vojnici položill su vence na Dobrom Polju, Dojranu i Zejtinliku.\nKomandant britanske vojske general Patrik Sanders učestvovao je u obeležavanju stogodišnjice kraja Prvog svetskog rata u Beogradu 11. novembra 2018. Bio je to jedini britanski general (sem onih koji su učestvovali na ceremoniji u Parizu gde je bio i predsednik Aleksandar Vučić) koji je van matične zemlje polagao venac na ceremoniji sećanja na završetak Velikog rata.\nOve godine ambasada Velike Britanije i ministarstvo odbrane Srbije sarađivale na priređivanju izložbe o doprinosi srpskog i britanskog naroda u pobedi nad fašizmom u Drugom svetskom ratu uprkos COVID-19.\nIzložba u Beogradu, Užicu, Čačku predstavila je detalje saradnje Jugoslovenske vojske u otadžbini (JVuO) i Narodnooslobodilačke vojske Jugoslavije (NOVJ) sa britanskom Upravom za specijalne operacije (SOE - Special Operations Executive). Tokom nove godine postavka će biti preseljena u Niš.\nVelika Britanija i Srbija svake godine zajedno učestvuju u oko 30 zasebnih bilateralnih vojnih aktivnosti. Zbog pandemije COVID-19 realizovano je svega nekoliko.\nZbog otkazivanja planiranih aktivnosti fondovi su preusmereni u pružanje COVID-19 medicinske pomoći Ministarstvu odbrane Srbije u aprilu i maju 20020. Donirani su medicinski viziri, frižideri, beskontaktni termometri i tunel za dezinfekciju za COVID-19 bolnicu u okviru Vojnomedicinskog centra Karaburma.\nKako je Srbija čuvala mir na Kipru\nOd 2011. do 2019. u mirovnoj misiji na Kipru Vojska Srbije je imala 46 ljudi, najvecim delom u zajedničkom bataljonu sa Slovačkom i Mađarskom vojskom. Trenutno prisustvo Srbije u UNFICYP je simbolično sa svega tri vojna posmatrača i u policijskom delu misije dva službenika MUP-a. Dogovor sa Velikom Britanijom za Srbiju sada znači povratak u tu misiju.


Atlantik prodao fabriku dečje hrane Mirna Austrijancima – Krstarica\nAtlantik prodao fabriku dečje hrane Mirna Austrijancima\nTanjug 16. novembra 2021. 10:46\nZAGREB – Atlantik Grupa (Atlantic) potpisala je s austrijskom kompanijom Gitis Naturprodukt ugovor o kupoprodaji proizvodne lokacije Mirna u Sloveniji, objavljeno je danas na Zagrebačkoj berzi.\nReč je, kako se navodi u saopštenju Atlantika, o završetku procesa započetog prodajom brenda dečje hrane Bebi srpskoj Nelt Grupi prošle godine, odnosno o nastavku procesa dezinvestiranja neosnovnih delatnosti u skladu s Atlantikovom korporativnom strategijom, prenosi portal Seebiz.\nGitis preuzima pomenuti proizvodni pogon sa zaposlenima. Austrijska firma dugoročno planira punu aktivaciju Mirne, ali i ulaganja u njen dalji tehnološki razvoj i zaposlene, što predstavlja izvrsnu perspektivu za fabriku, ističu iz Atlantik Grupe.\nPodsećaju da se u pogonu Mirna proizvodio asortiman dečje hrane brenda Bebi, čiji su proizvodi više od 35 godina plasirani na tržišta Rusije i ostatka Zajednice Nezavisnih Država.\nNakon lanjske prodaje Bebija Nelt Grupi, koja već raspolaže vlastitim kapacitetima i ekspertizom u proizvodnji dečje hrane, proizvodna lokacija u Mirni ostala je u sastavu Atlantika.


Potvrđena optužnica protiv Asima Sarajlića i drugih zbog afere "Asim"\nOpćinski sud u Sarajevu potvrdio je optužnicu Tužilaštva Kantona Sarajevo protiv Asima Sarajlića, Sabahudina Delalića i Muhameda Šehovića zbog krivičnog djela davanje dara i drugih oblika koristi.\nKako je saopćeno iz Tužilaštva KS, optuženi se terete da su od 20. do 25. februara 2020. godine prije zakazanih unutarstranačkih izbora Stranke demokratske akcije za predsjednika Kantonalnog odbora SDA Sarajevo, koji su bili planirani za 26. februar 2020. godine, a na kojima su predložene kandidati bili članovi Semir Efendić i Fikret Prevljak, posredstvom Muhameda Šehovića ugovorili sastanak sa delegatom za Izbornu skupštinu Velidom Tvrtkovićem.\nTvrtkoviću su obećali da će korištenjem svog društvenog i utjecajnog položaja koje imaju po osnovu pozicija unutar SDA, zaposliti njegovu suprugu u nekoj od institucija u kojima su na rukovodnim pozicijama kadrovi SDA, ukoliko na tim izborima svoj glas da njihovom kandidatu Fikretu Prevljaku za navedenu poziciju.\nNačelnik Općine Novi Grad Semir Efendić objavio je 28. februara na društvenim mrežama audio snimak razgovora o navodnoj kupovini glasova koja se odvijala prije izbora predsjednika Kantonalnog odbora SDA Sarajevo. Akteri razgovora bili su potpredsjednik SDA i predsjednik Kadrovske komisije ove stranke Asim Sarajlić, kantonalni zastupnik Sabahudin Delalić, Muhamed Šehović i osoba koja je na snimku označena kao “delegat”.\nNakon ove afere Sarajlić je podnio ostavku na sve stranačke funkcije u SDA.


SKUPŠTINA GRADA ZRENJANINA – Ivan Dević novi direktor „Vodovoda” – Zrenjanin\nSKUPŠTINA GRADA ZRENJANINA – Ivan Dević novi direktor „Vodovoda”\nSkupština Grada Zrenjanina ponovo je danas odustala od izbora zamenika gradonačelnika i članova Gradskog veća, čime je završetak konstitutivne sednice, kao i zaokruživanje nove gradske vlasti, još jednom odloženo.\nZato je novog direktora dobilo Javno komunalno preduzeće „Vodovod i kanalizacija”. To je Ivan Dević koji je do sada bio pomoćnik gradonačelnika zadužen za investicije, i u tom svojstvu do detalja je upoznat sa projektom izgradnje nove fabrike vode. Ivan Dević će biti vršilac dužnosti direktora „Vodovoda”. Gorana Tajdića, dosadašnjeg direktora JKP „Vodovod i kanalizacija”, Skupština je razrešila te dužnosti na njegov lični zahtev, a odbornici nisu dobili nikakvu informaciju o razlozima ove kadrovske promene.\nVećinom glasova, Skupština je na današnjoj sednici usvojila konsolidovani završni račun gradskog buždeta za 2015. godinu. Odbornici su takođe, na predlog dosadašnje gradske vlade, dali zeleno svetlo za prodaju više parcela neizgrađenog građevinskog zemljišta različitim investitorima koji su, na nedavnom konkursu, izabrani kao najbolji ponuđači.\n← TRADICIJA: Dodeljene diplome Škole računara “Nimiko”\nTEHNIČKI FAKULTET: Informacione tehnologije i obrazovanje →


Gostovanje URIKS-a na „Pantheon konferenciji“ – URIKS\nAktivnosti Gostovanje URIKS-a na "Pantheon konferenciji"\nGostovanje URIKS-a na „Pantheon konferenciji“Posted by Branislava Matićon 23. maja 2019.\nDanas je u hotelu Radisson Collection u Beogradu održana „Pantheon konferencija“ sa temom „Digitalizacija 2019 u praksi“. Konferencija, u organizaciji „Data lab-a“ se održavala u tri sale i to: Managerska linija, Accounting linija i Business liinija. U okviru Accounting linije, učešće su, izmedju ostalih, uzeli i predstavnici URIKS-a, kao i Poreska kancelarija Tatić, prijatelj našeg udruženja.\nPredstavnici URIKS-a su pričali o aktuelnim temama kao što su: isplata troškova za dolazak na radno mesto,izmena zakona o zdravstvenom osiguranju (penzioneri u radnom odnosu i plaćanje doprinosa za zdravstvo), vođenje robnog u maloprodaji i predaja M4 obrasca za 2018 godinu.\nPrethodnoPoziv za članove na redovnu skupštinu URIKS-a koja će se održati 22.06.2019. godine u Beogradu\nSledećeDonet je Zakon o sprečavanju korupcije


"Srbija rocks" oduševio Aleksinčane -\nPrvi put nakon pet godina postojanja festival „Srbija rocks“ (dosadašnji „Vračar rocks“) preselio se iz prestonice na sportske terene i u ustanove kulture širiom Srbije. Turneja je krenula iz Aleksinca, a domaća publika je na Stadionu za male sportove „Taš“ u subotu mogla po prvi put da vidi neke od najpoznatijih bendova i izvođača sa ovih prostora.\nČast da otvori „Srbija rock“ festival pripala je domaćem pank bendu Trandže, a nakon njih nastupili su i vlasotinački sastav Balkan revival i niški Novembar. Beogradski ska bend Samostalne referente publika je pozdravila ovacijama, a isto raspoloženje izazvao je i Ničim izazvan.\nNastup za pamćenje imao je i paraćinski reper i hip hoper Marchelo sa svojim bendom. Publika je zajedno sa njim pevala pesme sa najnovijeg albuma „Napet šou“, kao i stare i dobro poznate hitove, dok je njegov bend sa istim žarom kao i na velikim koncertima nastupio pred Aleksinčanima.\n– Povod zbog kog smo ovde mi se čini jako dobrim, a to je trenutak kada „Vračar rocks“ prerasta u „Srbija rocks“, iskreno verujući da postoji interesovanje za alternativnu muziku širom Srbije. Mislim da će u nekoj perspektivi, ako se nastavi sa ovim, novi klinci imati priliku da vide da postoji nekakav katalog, da se ne mora ići linijom manjeg otpora nego da postoji i nešto drugo – izjavio je Marchelo nakon nastupa za Radio Aleksinac.\nMarko Šelić Marchelo, koji je na muzičkoj sceni Srbije prisutan 15 godina, zahvaljujući ovom festivalu prvi put je nastupao u Aleksincu. Zahvalan je, kaže, što je dobio tu šansu, a srećan je i što se sve više pažnje posvećuje decentralizaciji kulture i muzičke scene.\n– Situacija je takva kakva je, jesmo centralizovani i bendovi se trude da urade šta mogu, ali istini za volju, dosta toga je na organizatorima. Izvođači ne mogu sami da dođu i da sviraju. Mi dolazimo kad nas lokalni organizatori pozovu, a pretpostavljam da nas zovu onda kada je raja zainteresovana.\nNakon Aleksinca, „Srbija rocks“ festival se seli u Kovin, a organizatori najavljuju da će ovaj putujući festival posetiti još gradova i opština u Srbiji.\nPrevious Post:Obeležena 140. godišnjica Šumatovačke bitke\nNext Post:Goca Tržan za kraj kulturnog leta u Aleksincu


Online seminar o programu poslovanja za 2021. godinu - JuGmedia\nProgram poslovanja za 2021. godinu, tema je onlajn seminara koji će biti održan 9. novembra, a u organizaciji Službenog glasnika. Seminar je namenjen javnim preduzećima i lokalnoj samoupravi, ali i svim ostalim zainteresovanim fizičkim licima.\nPrema najavi ovlašćenog zastupnika Violete Stamenković učesnicima će seminar pomoći seminara će moći u pripremi Programa poslovanja za 2021. godinu, što i jeste redovna proceduralna obaveza.\nPredavači su Stanimirka Mijailović, viši savetnik Sektora za kontrolu i nadzor nad radom javnih preduzeća Ministarstva privrede i Irena Bulatović, Sektor za kontrolu i nadzor nad radom javnih preduzeća Ministarstva privrede.\nPolaznici će čuti novine za 2021. godinu i instrukcije za izradu programa.\nSeminar je namenjen zaposlenima u javnim preduzećima, posebno iz sektora i službi koje se bave finansijama, pravnim i poslovima ljudskih resursa, organizacije i planiranja investicija i javnih nabavki. Namenjen je i predstavnicima jedinica lokalne samouprave, načelnicima odeljenja za privredu i finansije, komunalne delatnosti i građevinu..\nSve dodatne informacije možete dobiti na tel.063 44 58 00


Kad sutra postane juče - Nikola Samardžić - Peščanik\nSrpska vlada i predsednik ne zaslužuju šargarepu. Štap nam ionako ne gine, ali ne i njima. Nakon 18 godina, neke vrste višestranačkog punoletstva, Srbija je ponovo ubedljivom većinom, prošle godine, glasala za korupciju, izolacionalizam, laž i pljačku, za politiku nečinjenja i nesvrstanosti. I zato američki potpredsednik Džo Bajden ne donosi Srbiji ništa. I od nje će jednako, zauzvrat, dobiti. Pravoslavno-nacistička, antizapadna i antidemokratska pornografija u medijima pod kontrolom vlade i njenih kontrolora se podrazumeva. Bajden će od sagovornika verovatno čuti gomilu zvaničnih gluposti koje će Srbiju još jednom svrstati u onaj veći, iracionalan deo sveta gde se politički poredak zasniva na odlučnosti tradicionalnih oligarhija i suštinskoj ljudskoj nejednakosti. Ali, Bajden je upravo preskočio Bugarsku i usredsredio se na Srbiju koja je i dalje deo problema umesto izvorište rešenja. Mada je i sam došao na vlast zahvaljujući američkoj i NATO intervenciji koja je potkopala Miloševićevu vlast dok se većina njegovih podanika solidarisala s politikom nasilja i zločina, i učvrstio je na osnovama finansijske i političke solidarnosti SAD i EU, predsednik Tadić će i ovoga puta morati da se povinuje volji stvarnih vladara Srbije koja je stajala iza svakog nastojanja da se srpsko-američki odnosi smeste u senku pitanja koja je sama Srbija otvarala u procesu nasilne jugoslovenske dezintegracije. Od početka prethodne godine, to su bili paljevina američke ambasade, afera Kovačević koju su izazvali i administrirali ministar spoljnih poslova, njegov šef kabineta i jedan od državnih sekretara, koja je bila kriminalna u domenu svake zvanične izjave i odluke. Pitanje novog ambasadora Srbije u Vašingtonu je gotovo jednako skandalozno.\nPotpredsednik Bajden dolazi u Srbiju više zbog potrebe da se nastavak jugoslovenske dezintegracije primiri i približi procesu evropske integracije. Evropska integracija bivše Jugoslavije u celini podrazumeva njenu treću integraciju koja će se oslanjati na okvir institucija EU, OEBS-a, Saveta Evrope i NATO-a i nanovo oživelog Breton-Vuds finansijskog sitema, itd, ali će suština, u opipljivoj svakodnevici, osporiti sva dezintegraciona nastojanja koja su, istorijski, dosegla dva vrhunca u svega pola veka, u političkom ekstremizmu i smišljenim zločinima, od 1941. i 1991. Bajdenu je u svemu tome prioritet da Zapadni Balkan više ne bude područje koje će usisavati suvišna američka sredstva i ljudstvo, kako bi se ostrvljena plemena smirila, a njihovi lideri eventualno uklonili i kaznili. Takva politika je iziskivala i presecanje koje podrazumeva da se jedna od strana smatrala oštećenom, u crnoj zoni jednoga pojednostavljenog prebacivanja odgovornosti. Ako su i prva i druga jugoslovenska integracija, iz 1918. i 1945. u sebi nosile važne pojedinosti i poruke američke, potom i evropske ideje o prevazilaženju istorijskih i kulturnih razlika i asimilaciji, neuspeh EU da pacifikuje, uredi i institucionalno obuhvati taj prostor u celini takođe postaje, makar na ovdašnjem mirko-planu, jedna od tema američke spoljne politike.\nBajden će doneti nekoliko osnovnih poruka, koje se takođe odnose na stavove kojima je predsednik Tadić održao kontinuitet s političkim odlukama ubica Zorana Đinđića. Za SAD je neprihvatljivo da Srbija i dalje izaziva nestabilnost u regionu podrškom separatizmu i neometanom divljanju, pljački i olhokratiji u Republici Srpskoj. Učestali su i neredi na Kosovu s jasnim potpisom ovdašnjih službi od kojih je vojna, i na osnovu priznanja nadležnog ministra, izvan civilne političke kontrole. Nove prepreka uređenju odnosa Srbije sa EU i SAD, time i međusobne institucionalne integracije postalo je i proglašenje vojne neutralnosti koje podrazumeva iskreno nepristajanje na uključenje u NATO, i neiskrenu privrženost evropskoj integraciji, kojoj je NATO jedan od osnovnih bezbednosnih, političkih i vrednosnih potpornih stubova.\nU Srbiji se u poslednjim godinama nerado pominje izvesnost da bi ovdašnjem opštem interesu odgovaralo poštovanje celovitosti Bosne i Hercegovine čiji se sprski entitet i dalje doživljava kao sredstvo lažne moći i uticaja, kao bunker i ratni plen. Bosna je postala i neka vrsta lokalne paradigme Rusije, Irana i Avganistana, minijaturnog Trećeg sveta, u kojoj se sudaraju frustracije postkomunističkog političkog pravoslavlja i političkog islama, sa izrazitim obeležjima totalitarizma. I ako su sasvim jasna načela na koja se oslanja klackalica Dodika i Silajdžića, potreba smirenja, pomirenja i integracije podrazumeva napuštanje politike međusobnog ucenjivanja, pretnji i otimačine koju Beograd u najboljem slučaju otvoreno podržava. Već je mučno podsećati da je srpska zajednica u Bosni nestala u svojim najvažnijim istorijskim, kulturnim i privrednim jezgrima, u Sarajevu i Mostaru, u istom smislu kojim je neuspeh multikulturnog koncepta izbrisao svaku demokratsku osnovicu politike i u Bosni u regionu.\nZa predsednika Tadića je i dalje, verovatno, prioritet da se između Bosne i Kosova održi sistem spojenih sudova, a konstitutivni položaj njihovih srpskih zajednica veže znakom jednakosti. Predsednik i njegov ministar spoljnih poslova još uvek nisu predočili ustavne, zakonske, političke i pojedinosti koje pripadaju uobičajenoj svakodnevici, posledice njihovog virtuelnog povratka Srbije u domen punog suvereniteta nad Kosovom. Ako je Kosovo suvereni deo Srbije, zašto se Kosovom bavi ministar spoljnih poslova? Ali, to je najmanje važna nelogičnost jedne specifične političke i antropološke pojave. Aktuelna srpska politika zapravo je preuzela viziju iz prethodne decenije o kosovskim Albancima kao parijama izuzetim iz državnih institucija i zajedničkog života. Obostrana etnička distanca je samo jedna od posledica tradicionalne srpske i albanske kosovske politike. Zato će Tadiću i njegovim medijskim potkazivačima ostataka zdrave pameti biti lako da još jednom kriminalizuju i satanizuju SAD i Bajdena kao nosioca politike uslovljavanja i dvostrukih standarda. Tadić, njegovi gospodari i nalogodavci, i lopovska skupina maljčika, inače nemaju da demokratskom, proevropskom biračkom telu ponude ništa konkretno. Beli šengen propao je u logičnom lancu korupcije i zloupotreba. Iz razloga koji su poznati i logični, ali ih je u ovom uzavrelom loncu sve teže shvatiti, očigledno je da se ukidanje šengenskog ropstva vezuje i za hašku obavezu.\nPošto je uklonio ono malo demokratske i evropske opozicije u Parlamentu, dok jedina evropska i politička zajednica u Srbiji ostaju Mađari, a jedini pristojan glas u vlasti bošnjački, Tadiću preostaje da posredstvom Tijanića, Bujoševića i ostalih drugova i dalje truje mozgove i osećanja, do razmera u kojima će možda ugroziti sopstvenu političku svrsishodnost. Zasad, on je taj izazov premostio oživljavanjem Titovog kulta kojim je pokušao da, povratkom na ravnotežu Zapada i Istoka, približi nacionaliste i građansku levicu. (Ovde se neće razmatrati pretpostavka da je takva Titova politika bila, dugoročno, mentalno štetna, koruptivna, antizapadna i antidemokratska.) Ako je time Srbiju smestio u zonu autoritarnih, antidemokratskih, i ponekog zločinačkog režima, u obnovljenom pokretu nesvrstanih, Tadić je ponovo uspeo da politiku smesti u virtuelnu sferu, budući da je stvarnost tog sveta od Srbije srećom dovoljno daleko, i u najcrnjem od scenarija predstojeće budućnosti.\nFinansijska podrška koju je Srbiji odobrio MMF, verovatno je, titoistički, samo neophodna brana političkom radikalizmu kojim su Tadić i njegovi partneri dosad uspešno manipulisali. Ali sa ambasadorima koji laviraju između lokalnih tajkuna, profesionalnih cinkaroša i korumpiranih političara, dok se pred veleposlanstvom svakog popodneva oteže žalosni red za vize, kojem prolaznici dobacuju najogavnije poruge koje su pokupili na Tijanićevoj televiziji, u Bujiševićevoj Politici i ostalim novinama političkog krila Zemunskog klana, američka misija u Srbiji ionako je hronično neuspešna. I dok evropska i američka birokratija dve decenije pokušavaju da bivšu Jugoslaviju smeste izvan Evrope, u neki takođe virtuelni, nepostojeć prostor, a ona se u Evropu uporno vraća kroz sporedna vrata, nije jasno na koji će način Bajden promovisati nove američke spoljnopolitičke proiritete snaženja „partnerstva sa Evropom za bezbedniju Ameriku“. Zastoj u evropskom proširenju samo će naglasiti podelu Evropljana na više i manje vredne, čime se zapadna politika vraća na Bušov sistem vrednosti koji je sporan pre svega kao neuspešan.\nJethro Tull – A New Day Yesterday – Live Fillmore East 1970


Maler za malerom, Real bez devetorice: Ni Valverde ne igra protiv Hetafea – Navijaci Srbija\n„Ne, nisu to bile MERE ZBOG SRBIJE!“ Sledeći je Portugal, biće to MEČ ISTINE i za nas i za njih\nHome > Fudbal > Maler za malerom, Real bez devetorice: Ni Valverde ne igra protiv Hetafea\nKako se utakmica sa Čelsijem približava, lista odsutnih fudbalera u Real Madridu je sve duža. Međutim, Zinedin Zidan će Ligu šampiona barem na trenutak morati da ostavi po strani, jer trenutno ima prečih briga. Večeras ga očekuje gostovanje Hetafeu i ove sezone uobičajeno pitanje „kako „skrpiti“ ekipu?“, produbljeno najnovijim izostankom – Federika Valverdea.\nUrugvajski vezista bio je u kontaktu sa osobom zaraženom korona virusom, zbog čega je od juče u izolaciji. Madridski klub u saopštenju navodi da je Fede dobio negativan nalaz na poslednjem testiranju, ali će iz predostrožnosti biti u karantinu, što znači da Zidanu neće biti na raspolaganju za meč u predgrađu Madrida.\n(4,90) Hetafe (3,50) Real Madrid (1,78)\nKao da ih francuski stručnjak već nema dovoljno u „autu“. Podsetimo, Serhija Ramosa, Rafaela Varana, Lukasa Vaskeza, Danija Karvahala, Ferlana Mendija i Edena Azara nema u timu zbog povreda, dok su Načo i Kazemiro pod suspenzijom. Valverde je trebalo da zauzme upravo Kazemirovo mesto u srcu veznog reda, postojala je mogućnost da čak odigra na desnom boku, gde je usled Vaskezovog i Karvahalovog izostanka igrao protiv Barselone i Liverpula, ali kako je u karantinu, Zidan će ponovo morati da „razbija glavu“.\nStoga će trojku u veznom redu zajedno sa Tonijem Krosom i Lukom Modrićem gotovo izvesno upotpuniti Isko, koji do sada nije uživao poverenje francuskog stručnjaka (počeo samo šest utakmica). Zidan je u međuvremenu za večerašnji meč „povukao“ još četvoricu fudbalera iz Kastilje (Migel Gutijerez, Pablo Ramon, Antonio Blanko i Aribas), ali kako je svaki od njih juče odigrao 90 minuta protiv Talavere, teško da će iko od njih dobiti priliku od starta.\nTagged Federiko Valverde\nRezzime jučerašnjeg dana (utorak): Čelsijeva osveta pravi izbor\nLUDI TIKET (-), petak, 350.115 dinara: Besni zbog Crvenih đavola


Žandarmerija stigla u Novi Pazar - Sputnjik Srbija\n11:17 18.12.2020 (osveženo 12:10 18.12.2020) Preuzmite kraći link\nNakon najave ministra unutrašnjih poslova Aleksandra Vulina da će se u Novom Pazaru zavesti red, pripadnici Žandarmerije stigli su u taj grad i raspoređeni su na više lokacija.\nPojedini mediji objavili su i snimak na kom se vidi kako pripadnici Žandarmerije u centru grada grada pretresaju prtljažnik automobila marke „audi“.\nPodsetimo, u Novom Pazaru su se u prethodna tri dana dogodile dve pucnjave u kojima su tri osobe ranjene.\nMinistar policije Aleksandar Vulin i direktor policije Vladimir Rebić sinoć su posetili Novi Pazar. Vulin je tom prilikom najavio da će od danas biti pojačane aktivnosti policije i angažovana Žandarmerija u Novom Pazaru i istakao da država neće dozvoliti obračune kriminalnih bandi.\n„Građani Novog Pazara ne zaslužuju da žive u gradu u kome se ubija, u kome nekažnjeno možete da nosite oružje, da pucate, u kome možete da kršite zakon. Zakon je isti za sve, u svakom delu Republike Srbije štiti sve naše građane i štiti sve naše ljude“, poručio je Vulin posle sastanka sa načelnikom i rukovodiocima Policijske uprave u Novom Pazaru.\npolicija, Žandarmerija, Aleksandar Vulin, Novi Pazar


Koncert Tozovca 8.Marta na Spens-u - Studio Berar\nNakon sjajnog nastupa održanog prošle godine u Sava Centru, legendarni Tozovac je poželeo da i ljubiteljima svojih pesama u Novom Sadu priredi nesvakidašnji provod. Već na samom početku podigao je svu okupljenu publiku na noge ulazeći u dvoranu fijakerom sa dve prelepe devojke obučene u mađarske narodne nošnje, kojima je pevao svoj veliki hit, naravno pesmu Mađarica.\nZahvaljujući svom jedinstvenom izvođačkom šarmu i pesmama koje su odavno ušle u anale starogradske muzike, Tozovac je tokom cele večeri držao publiku na nogama koja je sa njim u glas pevala svaki stih, svake pesme. Koncert je potrajao preko preko tri sata, a Garavi sokak, Ana Bekuta i Ekstra Nena, zajedno sa horom Kulturno umetničkog društva Lola su dodatno uveličali ovaj zaista jedinstven nastup.\nFinale ove osmomartovske večeri i bisa koji je trajao blizu pola sata, Tozovac je dodatno začinio svojim najvećim hitovima Ovamo cigani, Jeremija, Mirjana, Vlajna... dok su na hiljade balončića zasule celu Veliku dvoranu Spens-a.\nKategorija: Koncerti 23 marta, 2013\nPrethodniPrevious post:Jazzanova – prvi beogradski koncert uživo sa Polom RandolfomSledećiNext post:Beogradski sindikat na novosadskom Spens-u


LSV: Zašto se kasni sa izmenama Zakona o nacionalnim savetima | Autonomija\nLSV: Zašto se kasni sa izmenama Zakona o nacionalnim savetima\n"Uočene brojne manjkavosti i nerazumevanja pozicije nacionalnih zajednica, pre svega u Vojvodini"\nLiga socijaldemokrata Vojvodine (LSV) postavila je danas pitanje nadležnima u Ministarstvu državne uprave i lokalne samouprave zbog čega se kasni u procesu izmena i dopuna Zakona o nacionalnim savetima nacionalnih zajednica.\n“Proces izrade nacrta izrada i dopuna ovog Zakona započeo je pre više od godinu dana, a njihovo usvajanje najavljeno je za drugu polovinu jeseni 2017.godine. Sada smo na pragu proleća 2018.godine, ali posao još nije završen”, naveo je u saopštenju za javnost funkcioner LSV-a Aleksandar Marton.\nDodao je da su u samom procesu usaglašavanje teksta Nacrta zakona uočene brojne manjkavosti i nerazumevanja pozicije nacionalnih zajednica, pre svega u Vojvodini.\n“Srbija mora donositi afirmativne mere u oblasti unapređenja položaja pripadnika nacionalnih zajednica, ali se čini da vlada i ministarstvo ne poseduju dovoljno kapaciteta za pozitivne iskorake”, ocenio je Marton.\nPodsetio je da je Vlada Srbije pre dve godine usvojila Akcioni plan za ostvarivanje prava nacionalnih manjina.\n“Najbitnije je pitanje koliko je stavki iz Akcionog plana sprovedeno, a koliko nije? LSV očekuje da vlada i Ministarstvo državne uprave i lokalne samouprave ulože mnogo više napora u procesu rešavanja otvorenih pitanja nacionalnih zajednica, kako normativnih, tako i onih u svakodnevnom životu”, naveo je Marton.


Riot Games je krio važne podatke tokom istrage povodom žalbi na diskriminaciju unutar kompanije - PLAY!\nKompanija koja se proslavila zahvaljujući igri League of Legends, Riot Games, je prošle i ove godine u velikim problemima zbog negativne klime koje vlada na radnom mestu, kao i zbog nepoštovanja prava radnika.\nU te probleme se ubraja i polna diskiminacija u vidu toga da su određene grupe radnika bile plaćene daleko manje od drugih. Ovi navodi su se našli u javnosti, na šta su brojna regulaciona tela reagovala i pokrenula istragu po tom pitanju.\nRegulaciono telo države Kalifornija koje se bavi ravnopravnošću kod zapošljavanja je otkilo da je Riot Games skrivao izuzetno važne podatke tokom istrage, zbog kojih nije moguće kompletirati istragu i doneti konačnu presudu.\nRiot je prvobitno obećao da će sarađivati u potpunosti i da neće skrivati ništa, ali izgleda da ipak nije tako i da kompanija pokušava da izmeni tok istrage što dovodi do još više problema.\nStvarno je tužno videti takvu vrstu problema u komaniji kao što je Riot, jer je pre svega neverovatno da se tako zaposleni tretiraju. Naravno, da ne spominjemo da sve ovo izuzetno utiče i na samu igru i ostale buduće projekte.\nRelated Items:diskriminacija, istraga, Riot Games\nRiotov Teamfight Tactics(TFT) uskoro stiže na Android i iOS uređaje\nRayman Legends je besplatan za preuzimanje u naredna tri dana\nEto nama Ubisofta sa novom besplatnom igrom! Nakon nekoliko naslova koji su prošle nedelje...\nOtkriven datum izlaska za Minecraft Dungeons\nUskoro nam stiže potpuno nova i potpuno kockasta Minecraft igra – Minecraft Dungeons. Inicijalno...\nJoš besplatnih opcija za zabavu stiže u narednim danima, a ovoga puta ćete moći...\nOdložen datum izlaska za Wasteland 3\nDosta dugo se čeka na Wasteland 3, najnovije izdanje u popularnom post-apokaliptičnom serijalu igara,...\nResident Evil 3 Remake se još uvek nije zvanično pojavio pred publikom, a već...\nDoom Eternal prodat u preko milion primeraka u prvoj nedelji\nBethesda za sobom ima odličnu početnu prodaju nove igre, pošto je u prvoj nedelju...


Press Online :: Beograd :: Vesić: SPOMENIK STEFANU NEMANJI, visok 23 metra, uskoro stiže iz Rusije, Savski trg gotov u septembru\n- Spomenik će biti visine 23 metra, što je visina sedmospratne zgrade, zbog čega je i postavljen temelj na šipovima na dubini od petnaest metara. To će biti najveći spomenik u Srbiji i na taj način ćemo se odužiti onome ko je osnovao srednjovekovnu srpsku državu – rekao je Vesić, podsećajući da je predlog za izgradnju spomenika dao predsednik Aleksandar Vučić.\nsavski trg 32\nVesić je precizirao da je spomenik trebalo da krene put Beograda krajem marta, ali se to nije desilo zbog epidemije.\n– Spomenik je završen i očekujemo da se veoma brzo završi protokol između srpskih i ruskih ministarstava kako bi u najkraćem roku bio upućen u Srbiju. Očekuje se dolazak i desetak majstora koji su vrlo vični i retko ih je naći u svetu i koji će, zajedno sa našim radnicima, raditi na postavljanju spomenika – istakao je Vesić.\nRadovi na Savskom trgu u punom su jeku, dodao je Vesić, navodeći da se u blizini gradi najveća kanalizaciona crpna stanica u Beogradu. Sređuje se kompletna podzemna i nadzemna infrastruktura, precizirao je on.\n– Ne podiže se spomenik osnivaču srpske države svaki dan. Mnogi su pre nas imali priliku da ga podignu, ali je očigledno da je to samo predsedniku Aleksandru Vučiću bilo važno. Ovo je primer poštovanja naše istorije i tradicije, kao i primer pozitivnih promena u Beogradu – ukazao je Vesić.\nOn je dodao i da će na Savskom trgu biti zasađeno 250 novih stabala, te da će oko 4.000 metara kvadratnih biti pod travnatom površinom.\nSaobraćaj će ići po obodima rekonstruisanog Savskog trga, podsetio je Vesić.\n– Od 8. maja funkcioniše automobilski i tramvajski saobraćaj od Karađorđeve prema Nemanjinoj ulici. Trenutno se izvode radovi na istom potezu od Nemanjine ka Savskoj ulici. Završena je rekonstrukcija fasade stare Železničke stanice, gde će se prema najavama Vlade Srbije verovatno nalaziti Muzej Nikole Tesle. Na mestu nekadašnjih železničkih perona u budućnosti će se ukrštati prva i druga linija metroa. I ovaj deo će zaista postati novi centar grada – ukazao je Vesić.


Širom sveta se primenjuju razni načini da se spreči prenošenje virusa preko novčanica\n'Vreme je za nove navike'\nPredstavnik bankarskog sektora koji posluje u Srbiji, predsednik Udruženja banaka Srbije Vladimir Vasić za RSE kaže da razume da su ljudi na ovim prostorima oduvek više voleli da koriste gotovinu, ali kaže i "da nam ovo vreme donosi i potrebu za menjanjem navika".\n"Poslednjih petnaestak godina postoje, međutim, neki drugi instrumenti koji mogu da nam pomognu da platimo bez gotovine, a sada i Svetska zdravstvena organizacija (SZO) poručuje – smanjite kontakt sa gotovinom", rekao je Vasić te pozvao klijente banaka da poštuju preporuke NBS.\n"Samim tim smanjujete dodir sa novcem i mogućnost zaraze", ističe Vasić.\nVasić: Postoje mnogi instrumenti koji mogu da nam pomognu da platimo bez gotovine\nDa li je IT sistem spreman?\nU Narodnoj banci Srbije za RSE kažu da očekuju da će broj transakcija obavljen putem platnih kartica ili preko interneta daleko premašiti isti period prošle godine. Istovremeno uveravaju i da je sistem to spreman da izdrži.\n"Ističemo da je platni sistem u zemlji u potpunosti stabilan i siguran i da funkcioniše bez ikakvih smetnji i teškoća, apsolutno na isti način kao i pre uvođenja vanrednog stanja, te da je spreman da prihvati i obradi i mnogo veći broj transakcija nego što je to do sada bio slučaj", rečeno je za RSE u NBS u kojoj dodaju da i građane i privredu uveravaju "da će sva njihova plaćanja biti sigurno i u potpunosti procesirana u platnom sistemu čiji je operator Narodna banka Srbije".\nPredstavnik banaka koje posluju u Srbiji Vladimir Vasić za RSE objašnjava da sve banke već duže od deceniju i po prave takozvane "krizne planove", koji obuhvataju i IT sisteme.\n"To se ne odnosi samo na bankarski sektor kao takav, odnosi se i na Narodnu banku i na druge učesnike u platnim sistemima. Dakle, što se tiče sistema oni su stabilni, mogu da podnesu porast broja novih korisnika i tu možemo da budemo bezbrižni", uverava Vasić.\nSZO: Perite ruke\nČaib istovremeno i u ovom kontekstu podseća na opšte preventivne mere kada je u pitanju zaštita od korona virusa - dezinfekciju ruku sredstvom na bazi alkohola, redovno čišćenje prostorija i radnih površina, dobru informisanost o virusu.\n'Pranje' novca - Šta kaže Narodna banka Srbije?\nStav Narodne banke Srbije jeste da bi se tretiranjem novčanica različitim hemijskim, dezinfekcionim sredstvima rizikovalo njegovo oštećenje, nakon čega više ne bi mogao da se koristi. Takođe, odgovarajući na pitanje RSE, u NBS ističu i da bi bilo veoma teško redovno dezinfikovati veliki broj novčanica u opticaju, pri čemu bi, kako navode, trebalo imati u vidu da bi se rizik od prenošenja virusa javljao posle svake nove razmene novčanica među ljudima.\n"Kada imate veće svote, na primer deset bunteva i hiljadu komada u jednom buntu, vaditi svaku novčanicu ponaosob i tako nešto raditi, mislim da je nemoguće", rekao nam je Borislav Brujić, vlasnik jednog lanca menjačnica u Beogradu i predsednik Udruženja menjača Srbije.\nI predstavnik bankarskog sektora Vladimir Vasić ukazuje za RSE da bi povlačenje i dezinfikovanje novca bilo tehnički nemoguće za banke.\n"Moj savet je da ljudi koriste rukavice i da na taj način smanje dodir sa gotovinom", ističe Vasić.\n'Pranje' novca - Šta kažu svetske centralne banke?\nJedan od najposećenijih svetskih muzeja, Luvr (Louvre) u Parizu, pre nego što je privremeno stavio i katanac na svoja vrata, kao preventivnu meru je u prvim danima marta ukinuo mogućnost plaćanja papirnim novcem.\nIstovremeno se, međutim, kako je tada preneo Asošiejted pres (Associated Press, AP), otvorilo pitanje da li je takav potez u konfliktu sa Centralnom bankom Francuske koja je odbijanje keša kao sredstva plaćanja ocenila nepotrebnim, pa i nelegalnim.\nIstovremeno je i Bundesbank, centralna banka Nemačke, takođe države članice Evropske Unije (EU), navela da nema dokaza o prenosu korona virusa putem novca, preneo je Blumberg (Bloomberg).\n"Mogućnost zaraze putem novčanica, mala je u odnosu na druge površine", rečeno je za Blumberg u Bundesbanku. Iz ove banke ipak ukazuju na neophodnost pranja ruku nakon rukovanja novcem. Istu preporuku izdala je i Centralna banka Engleske.\nU Sjedinjenim Američkim Državama (SAD) Centralna banka je u stalnom kontaktu sa Centrom za kontrolu bolesti i Stejt Departmentom čija uputstva prate.\nCentralna banka Ruske Federacije ograničila je količinu gotovog novca koji je u opticaju i favorizuje korišćenje digitalnih načina plaćanja, preneo je Rojters 24. marta.\nS druge strane, Centralna banka Kine je, kako je preneo britanski Gardijan (The Guardian), donela odluku da se korišćene novčanice u toj zemlji dezinfikuju, a potom zapečate na sedam do 14 dana. Mere Kine, kako je prenela agencija Rojters (Reuters), podrazumevaju čak i uništavanje pojedinih novčanica.\nNovac je na isti način tretiran i u Južnoj Koreji, navodi Rojters.\nTakođe, prema pisanju Rojtersa, lanac menjačnica u Bangkoku, na Tajlandu, počeo je da dezinfikuje novac koji prikuplja iz svojih 15 filijala raspoređenih u popularnim turističkim delovima grada i potom ga na određeno vreme zatvara u plastične kese.\nKako se štite menjačnice i banke?\nŠta je međutim sa onima čiji se posao svodi isključivo na kontakt sa papirnim novčanicama?\n"Radnici koji su za šalterom imaju maske i rukavice, a ruke peru na svakih 15 minuta, pola sata", rekao nam je Borislav Brujić vlasnik lanca beogradskih menjačnica i predsednik Udruženja menjača Srbije.\nŠto se njegovih menjačnica tiče, kaže da redovno dezinfikuju prostor sa obe strane šaltera, a da je između radnika i klijenta postavljeno blindirano staklo.\nRadnici koji su za šalterom imaju maske i rukavice, a ruke peru na svakih 15 minuta, pola sata\nStrože higijenske mere i u bankama\nStrože higijenske mere primenjuju i banke. Mada je većina građanima poslala poruke da su im na raspolaganju servisi elektronskog i mobilnog bankarstva, te da, koliko mogu prorede dolaske u filijale, za određene poslove dolazak je ipak neophodan.\n"Pridržavamo se uputstava Svetske zdravstvene organizacije i saveta naših medicinskih stručnjaka", kaže Vladimir Vasić, predstavnik bankarskog sektora.\n"Svaki zaposleni ima masku, ima rukavice. Dali smo uputstvo da se između klijenta i zaposlenog održava rastojanje od minimum metar. U nekim filijalama postoje i fizičke barijere u vidu stakla ili sličnog. Higijena prostora je uvek bila na visokom nivou, a sada smo dodali još jedan nivo da zaštitimo ne samo zaposlene nego i sve koji ulaze u ekspoziture", rekao je Vasić za RSE.\nU Vojvođanskoj banci ističu da svoje filijale i biznis centre redovno obezbeđuju sredstvima za dezinfekciju ruku, a da zaposleni strogo poštuju sanitarne protokole koji se tiču dezinfekcije svih površina, čestog pranja i dezinfekcije ruku.\n"Zaposleni koji su u direktnom kontaktu sa novčanicama u obavezi su da nose maske i rukavice, dok se svi bankomati redovno dezinfikuju", rečeno je za RSE u Vojvođanskoj banci.\nU ovoj banci za RSE potvrđuju i da je u njihovim filijalama od prošle nedelje upadljivo manje korisnika.\nI još jednom – perite ruke\n"Bez obzira na to kojim načinom ćete obaviti plaćanje, mere opreza su neophodne, pre svega redovno pranje ruku", ističu u Narodnoj banci Srbije, ali ponavljaju da je "rizik od dolaska u kontakt s bakterijama i virusima veći kod korišćenja gotovog novca nego kod korišćenja platnih kartica, računara ili mobilnih telefona" koji se, ističu na kraju, za razliku od novca mogu i prebrisati dezinfekcionim sredstvima.


Saopštenje za javnost- Ministarstvo za rad, zapošljavanje boračka i socijalna pitanja - Vesti - HSE Portal\nNa osnovu velikog broja prispelih pitanja koja se odnose na obavezu poslodavca da izradi izmene i dopune akta o proceni rizika, a u vezi zaštite života i zdravlja zaposlenih od koronavirusa, obaveštavaju se poslodavci da nije neophodno vršiti izmene i dopune akta o proceni rizika za sva radna mesta u radnoj okolini.\nOni poslodavci koji zapošljavaju ili radno angažuju najmanje jednog zaposlenog su dužni da donesu plan primene mera za sprečavanje pojave i širenja epidemije zarazne bolesti COVID-19. Plan primene mera obavezno sadrži mere prevencije kako ne bi došlo do oboljenja zaposlenih, a u slučaju pojave bolesti ili simptoma bolesti potrebno je da se primene mere radi sprečavanja širenja zarazne bolesti. Ovaj plan je sastavni deo akta o proceni rizika.\nCilj Ministarstva za rad, zapošljavanje, boračka i socijalna pitanja je da se u najvećoj mogućoj meri zaštite životi i zdravlje zaposlenih.\nZa sve neophodne informacije u vezi obaveza poslodavca iz oblasti bezbednosti i zdravlja na radu i donošenja plana primene mera u cilju sprečavanja širenja epidemije možete se obratiti Upravi za bezbednost i zdravlje na radu na e-mail: upravazabzr@minrzs.gov.rs ili na telefon broj 011 3347 392.\nInspekcija otkrila 300 radnika koji su radili na crno\n22. Januar 2016. // BZR - Srbija\nInspektori rada koji pokrivaju Toplički okrug otkrili su tokom 2015. skoro 300 radnika na crno. Zbog uočenih nepravilnosti iz oblasti radnih odnosa u 2015. godini inspektori su podneli tri krivične prijave, 64 zahteva za pokretanje prekršajnog postupka i osam prekršajnih naloga, a tokom 1.592 inspekcijske kontrole u...


Evropska Unija je upozorila Crnu Goru da mora da dokaže konkretne rezultate u jačanju vladavine prava, kako bi nastavila da napreduje u pristupnom procesu.\nGenoveva Ruiz Cavalera, direktorka direktorijata za pristupne pregovore u Evropskoj komisiji istakla je da osim napretka u otvaranju poglavlja, Crna Gora treba da pokaže opipljive rezultate u poglavljima koja se tiču vladavine prava, jer će to odrediti njen dalji napredak u pristupnom procesu.\nRuiz Cavalera je iznela ove navode nakon sastanka Stabilizacije i pridruživanja između EU i Crne Gore.\n“Ispunjavanje prelaznih merila u poglavljima 23 i 24 mora biti glavni prioritet Crne Gore u pristupnim pregovorima i u našim budućim koracima”, poručila je Ruiz Cavalera.\nIstu poruku prenela je i Rumunija – predsedavajuća Evropskom unijom. I ambasadorka Rumunije u EU, Luminita Teodora Odobescu je u ime predsedavajuće Evropskom unijom naglasila potrebu da zvanična Podgorica ojača napore u ključnim reformama: vladavini prava, ekonomskom upravljanju i javnoj upravi.\n“Od suštinske je važnosti da Crna Gora pokaže konkretne rezultate u vladavini prava”, naglasila je Odobescu.\nZvaničnu Podgoricu je na ovom sastanku predstavio državni sekretar, Zoran Janković.\n“Za Crnu Goru proces evropskih integracija je glavni spoljnopolitčki prioritet”, podvukao je Janković.\nBio je ovo deseti po redu sastanak u okviru Stabilzacije i pridruživanja. Crna Gora i dalje ima status najnaprednije zemlje u pristupnom procesu. Državi je preostalo da otvori još samo jedno poglavlje u pregovorima, dok je tri poglavlja privremeno zaključila.


Državna poseta predsednika Amerike Donalda Trampa Velikoj Britaniji organizuje se na najvišem mogućem nivou i uz strogi protokol, ali jedna uvredljiva poruka bila je prvo što je ugledao, još pre sletanja.\nU blizini aerodroma Stansted, na koji je Tramp sleteo jutros, trava je bila pokošena tako da ostavlja sliku ogromnog penisa sa porukom "OI Tramp", prenosi "Independent".\nAutor poruke je 18-godišnji student Oli Nankarou koji je ovo izabrao kao način za protest i odgovor na Trampovu politiku prema klimatskim promenama.\n"Pogodite ko je danas bio zauzet pravljenjem dobrodošlice za Trampa pored Stansted piste", napisao je on na Tviteru, gde je i objavio fotografije.\nNa drugoj fotografiji vidi se slika polarnog medveda sa porukom "Klimatske promene su stvarnost".\nStudent je poruke Trampu napravio na zemljištu svojih roditelja.\nFotografije su se velikom brzinom širile društvenim mrežama.\n"Donald Tramp i njegovo poricanje klimatskih promena nisu dobrodošli i želim da bude potpuno svestan toga kada leti u Stansted u ponedeljak", rekao je Oli.\nTokom Trampove trodnevne posete planirani su protesti u više gradova širom Velike Britanije poput Londona, Mančestera, Belfasta i Birmingema.\nNalog korisnika Tvitera BLOKIRAN zbog poruke koju je uputio Trampu mnogo pre nego što je postao predsednik. Evo šta je napisao


POSLOVNI SOFTVER U SRBIJI: Izaberite dobar softver i - efikasno upravljajte poslovanjem - Nira Press\nPočetna » POSLOVNI SOFTVER U SRBIJI: Izaberite dobar softver i – efikasno upravljajte poslovanjem\nKao glavni razlog nedovoljnog korišćenja poslovnog softvera pojedina preduzeća ističu cenu implementacije i održavanja takvih programa. Međutim, mnogi privrednici nisu dovoljno informisani o prednostima softverskih rešenja. S druge strane, proizvođači softvera žale se na lošu i glomaznu zakonsku regulativu, neprilagođenu informatičkoj obradi, neefikasan državni aparat i propise koji se donose na brzinu i bez konsultovanja stručnjaka\nTržište poslovnog softvera u Srbiji konstantno raste u poslednjih deset godina: Međutim, pošto je u 2014. godini samo 9,9 odsto kompanija upotrebljavalo ERP ili neko slično rešenje, očekuje se njegova dalja ekspanzija. Takođe, približavanje Evropskoj uniji trebalo bi još značajnije da ubrza proces rasta ove perspektivne IT oblasti.\nOvo je jedan od zaključaka istraživanja “Poslovni softver u Srbiji 2014” koje je sproveo autor bloga “Poslovni softver. net” Miodrag Ranisavljević, inženjer za elektronsko poslovanje i predavač na Visokoj školi za elektrotehniku i računarstvo strukovnih studija u Beogradu. On je osnivač i samostalni autor predmeta „Poslovni softver“, a na adresi blog.poslovnisoftver. net već skoro devet godina piše o ovoj oblasti, za šta je i više puta nagrađivan od stručne javnosti. U svojoj analizi tržišta on navodi da poslovni softver i rešenja već odavno predstavljaju osnov za efikasno upravljanje poslovanjem, a sve bliže nam je i klaud koji više ne predstavlja samo svetski trend.\nIstraživanje je pokazalo da prosečni korisnik poslovnog softvera u Srbiji ima između tri i pet licenci, a u ponudi proizvođača čak 62 odsto čine ERP rešenja (sistemi za kompanijsko upravljanje i planiranje). CRM (sistemi za upravljanje odnosima sa kupcima) i POS (softver za maloprodaje) zauzimaju po 5,66 odsto, a DMS rešenja (sistemi za upravljanje dokumentima) 1,89 odsto. U skladu sa tim, među kompanijama koje koriste poslovne softvere najzastupljeniji je upravo ERP, ali su sve popularniji i CRM i POS.


Vaya Con Dios u Beogradu! – CLUBBING.RS\nVaya Con Dios u Beogradu!\nMarch 29, 2010 • No Comments •Koncerti\nPopularna belgijska grupa "Vaya Con Dios", predvođena sjajnom pevačicom Dani Klein, nastupiće 3. maja u Sava centru, a ulaznice po ceni od 1.800, 2.400 i 3.200 dinara mogu se kupiti na blagajnama „Bilet servisa” i „Sava centra”.\nČlanovi benda „Vaya Con Dios” odavno su postali ljubimci naše publike, u Srbiji su gostovali više puta i svaki njihov koncert je bio za pamćenje.\nPre dve godine su nastupili na Festivalu zabavne muzike u Vrnjačkoj Banji, a još se prepričavaju dva rasprodata koncerta u „Sava centru” iz novembra 2006.\nGrupu „Vaya Con Dios” su 1986. u Briseli osnovali Deni Klajn i Vili Lambregt, a bend je svojim jedinstvenim stilom, u kome kombinuju romsku i latino muziku sa elementima džeza, ubrzo privukao veliku pažnju javnosti.\nVeć sa prvim albumom prosto nazvanim „Vaya Con Dios” iz 1988, sa kojeg su skinuti veliki hitovi „Just A Friend Of Mine”, „Johnny”, „Don’t Cry For Louie” i „Puerto Rico”, belgijski muzičari postižu ogroman uspeh. U narednih sedam godina su snimili još tri albuma sa kojih su se izdvojile numere „Nah Neh Nah”, „What’s A Woman”, „Don’t Break My Heart” i „Stay With Me”.\nBend predvodi sjajna Dani Klein\nSredinom 1996, kada je bend bio na vrhuncu popularnosti, pevačica Deni Klajn odlučuje da zbog prevelikog stresa napusti muziku i grupa nije bila aktivna sve do 2004, kada su objavili povratnički album „The Promise”. U oktobru prošle godine sastav „Vaya Con Dios” je objavio album „Comme en est venu”, koji je za razliku od prethodnih ploča u celosti snimljen na francuskom. Nedavno je prikazan i dokumentarni film „Belpop” koji govori o uspesima i razvojnom putu grupe „Vaya Con Dios”.\nKoncert u svom vanfestivalskom serijalu organizuje direkcija „Guitar Art festivala”.


Narodni, ne partijski poslanik - Glas Podrinja\nTeška saobraćajna nesreća na pružnom prelazu kod Šapca\nŠabačko pozorište prvi put na BITEF-u\nŠabac u sredini\nĐurković novi trener Mačve\nTurnir mlađih pionira\nBesplatni pregledi u nedelju\nGradonačelnik Nebojša Zelenović promoviše zdrave stilove života\nKup u sredu\nZabrana saobraćaja na snazi\nDejan Petrović večeras\nNovi početak protiv Kotorana\n"Proleteri" uz besplatan ulaz\nBod za Medicinar\nLeto, jesen, koje doba je sada?\nBez značajnijih promena\nIzmeđu osmeha i "tužića"\nAMSS: Jutra i večeri kvase kolovoze\nUdes i teške povrede\nMala gospoda se poklonila svetu\nIzložba "Paralelni svetovi"\nZvonko Bogdan na Šabačkom vašaru\nDanas: U slučaju nestašice, Srbija bi imala nafte za samo desetak dana\nAroma egzotike u srcu Mačve\nGluma je igra života\nPRERAĐENO NA HILjADE KILOGRAMA VOĆA I POVRĆA\nUređivanje Fejsbuka – od psihičkih trauma do političkih pitanja\nPočeo šesti okrugli sto na Fakultetu političkih nauka, tema unapređenje biračkog prava\nBaljak podneo ostavku\n(21. maj 2019.)\nNarodni, ne partijski poslanik\nPredstavnici Ascojacije „Duga“ po drugi put su u saradnji sa Nacionalnom koalicijom za decentralizaciju iz Niša, organizovali uličnu akciju na kojoj su pitali građane šta misle o postojećem izbornom sistemu.\nPrema rečima Danijela Dašića, programskog savetnika, predstavnici Nacionalne koalicije za decentralizaciju došli su u Šabac, kako bi na uličnoj akciji saznali da li građani znaju koje su mane sistema, prednosti i da li uošte misle da mogu da utiču na rad narodnih poslanika.\n-Naša kampanja generalno ima intenciju da narodni poslanici budu, kao što im i samo ime kaže narodni, a ne partijski. Problem je što su naši narodni poslanici toliko parijski da ih jedino u njihovom radu interesuje da ispunjavaju želje svojih partijskih vođa. Slabo se bave interesima samih građana, rekao je Dašić i dodao da im je namera da malo više pričaju sa ljudima.\nTakođe, večeras će u 18 časova u Narodnom muzeju, biti organizovana i panel debata na temu „Narodni, a ne partijski poslanik“, na kojoj će biti reči o unapređenju izbornog sistema u Srbiji, a govoriće Dušan Vučićević, profesor na Fakultetu političkih nauka i Jovan Jovanović, nezavisni poslanik.\nIstog dana, u 20 časova biće održan Stand up pod nazivom „Birač protiv preletača“ u sali Kulturnog centra.


Srpski terorista se sakrivao u Izraelu - Izrucen BiH nocas\nAleksandar Cvetković, osumnjičen za genocid u Srebrenici, još nije izručen iz Izraela Bosni i Hercegovini, kako su javili neki mediji.\nzručenje se očekuje kasno večeras, rekao je agenciji Fena portparol Tužilaštva BiH Boris Grubešić.\nCvetković će biti izručen Tužilaštvu, a kada se to desi, bit će to potvrđeno saopćenjem za javnost, dodao je portparol. Cvetković je uhapšen u Izraelu u januaru 2011. godine. U međuvremenu je od izraelskog vrhovnog suda zatražio da blokira odluku o njegovom izručenju.\nOsumnjičen je da je kao pripadnik Vojske Republike Srpske učestvovao u strijeljanju između 1.000 i 1.200 Bosnjaka na poljoprivrednom dobru Branjevo u julu 1995. godine.


Klub zastupnika SDA u Predstavničkom domu Parlamenta Federacije ocijenio je sramotnim zahtjev Nermina Nikšića prema Vladi Federacije BiH da se ne smanjuje finansiranje političkih stranaka.\nObjavljeno: 08.05.2020. u 13:55\n- Dok Bosna i Hercegovina gubi hiljade radnih mjesta, a mnogi ljudi razmišljaju kako da osiguraju elementarne potrebe, predsjednik SDP-a je još jednom pokazao da misli samo o svome i interesu svoje partije - saopćeno je iz ovog zastupničkog kluba.\nVlada Federacije je kroz Rebalans budžeta napravila značajne uštede, a između ostalog radikalno je srezan i budžet za finansiranje političkih stranaka, a taj novac preusmjeren je za pomoć ugroženim radnicima i nezaposlenim. To je ispravan stav, jer stranke mogu stegnuti kaiš, a javni novac treba da ide najugroženijima.\n- Činjenica da Nikšiću smeta, kako je rekao "maksimalno reduciranje ili ukidanje finansiranja političkih partija", i da on želi da taj novac ostane strankama, umjesto da ide radnicima, pokazuje do kojeg nivoa je srozana nekada respektabilna Socijaldemokratska partija, koja već dugo ne brani interese radnika već isključivo interese privatnih firmi u vlasništvu Nikšića i klike okupljene oko rukovodstva SDP-a - stoji u saopćenju.


„Nečista krv“ prvi film na srpskom jeziku na Netfliksu\nTanjug 10. januara 2022. 10:29\nBEOGRAD – „Nečista krv – Greh predaka“ (Bad Blood) prvi je film na srpskom jeziku kog je otkupila platforma Netfliks, gde će biti dostupan od 17. januara u naredne dve godine za područje centralne i istočne Evrope i Turske, saopštili su producenti.\nProducentkinja kuće Dis end det Snežana Penev Van Hauvelingen je rekla da emitovanje na Netfliksu filma reditelja Milutina Petrovića „predstavlja svojevrsno priznanje srpskoj filmskoj produkciji, a ujedno dokazuje da kvalitetna ostvarenja imaju svoju publiku bez obzira na granice“.\n„Sigurna sam da smo na ovaj način otvorili vrata i drugim domaćim filmovima i serijama koje traže svoje mesto i publiku na platformama poput Netfliksa“, rekla je Penev Van Hauvelingen.\nU „Nečistoj krvi – Grehu predaka“ Dragan Bjelogrlić igra glavnu ulogu, srpskog trgovca Hadži Trifuna koji nastoji da reši složene i opasne odnose sa Turcima, poslovnim saradnicima, ali i unutar svoje porodice u Vranju 1850. godine.\n„Ugovor o emitovanju na Netfliksu vidim ne samo kao priliku za promociju filma, već i šansu za promociju naše kulture zbog čega sam izuzetno srećna”, rekla je Penev Van Hauvelingen, zahvalivši se\nna podršci u realizaciji filma Filmskom centru Srbije i Ministarstvu kulture i informisanja Srbije.\nFilm „Nečista krv – Greh predaka“ imao je premijeru u julu 2021. na Evropskom filmskom festivalu Palić, a potom ga je u bioskopima pogledalo više od 100.000 posetilaca, dok je krajem prošle godine prikazano i deset nastavaka istoimene televizijske serije reditelja Petrovića i Gorana Stankovića.


Centar Format se predstavio na HR konferenciji u Sarajevu - Format\nCentar Format se predstavio na HR konferenciji u Sarajevu\nHR konferencija:"Ljudi su ogledalo kompanije"\nHR konferencija "Ljudi su ogledalo kompanije / You are who you hire", koju je organizovao Posao.ba, održana je 14. i 15. novembra 2013. godine u Hotelu Radon Plaza, u Sarajevu.\nOve godine je okupila najveće HR stručnjake iz Evrope i regije, a posebno bi izdvojili globalno priznate HR eksperte: Peter Wilde (Employee engament specialist; Employee Research, Unilever) i Philipp Zimmermann (Global Director of Talent Management and Strategic Recruiting, Advisor; Evonik).\nOvogodišnja Konferencija je pored predavanja ponudila i interaktivne radionice i dinamične panel rasprave, u kojima se predstavio i Centar za specijalističke edukacije u industriji namještaja „Format“, zajedno sa ostalim centrima programa Prilika Plus. Centar Format je podijelio svoja iskustva s brojnim uglednim panelistima, predavačima i afirmiranim stručnjacima iz regije i Evrope, kroz temu: „Kako ulaganjem u razvoj i usavršavanje zaposlenih povećati konkurentnost poslovanja“.\nCilj ove konferencije je bio unaprijediti upravljanje ljudskim potencijalima u bosanskohercegovačkim kompanijama te samim tim doprinijeti i uspjehu poslovanja kompanija, kroz promociju pozitivnih praksi u HRM-u, upoznavanje sa strateškim izazovima HRM-a u svijetu i regiji, tredovima, najnovijim saznanjima i praksama, razmjenu iskustava, druženje i umrežavanje sa vodećim HR stručnjacima u svijetu i regiji.\nSvake godine, konferencija okupi preko 100 kompanija i preko 250 HR menadžera, izvršnih direktora kao i vlasnika kompanija. HR konferencija Sarajevo teži da postane mjesto susreta najvećih svjetskih i regionalnih HR stručnjaka te vodeća HR konferencija u regionu koja će svojom kvalitetom i brojem predavača obezbijediti najkvalitetnija saznanja i najbolje primjere iz prakse koje učesnici mogu da primjene u svojim organizacijama.


Zakoni i Pravilnici Zakon o bezbednosti saobraćaja\nKontrolu i neposredno regulisanje saobraćaja na putevima vrši Ministarstvo unutrašnjih poslova – Uprava saobraćajne policije i područne policijske uprave. Izuzetno, kontrolu i neposredno regulisanje saobraćaja vojnih vozila na putevima mogu da vrše i nadležni vojni organi. Neposredno regulisanje saobraćaja u zoni škole mogu vršiti školske saobraćajne patrole i saobraćajne patrole građana. Na delu puta na kome se izvode radovi neposredno regulisanje saobraćaja mogu vršiti lica ovlašćena ovim zakonom. Bliže propise o načinu vršenja kontrole i neposrednog regulisanja saobraćaja na putevima donosi ministar unutrašnjih poslova. Bliže propise o načinu vršenja kontrole i neposrednog regulisanja saobraćaja vojnih vozila na putevima donosi ministar nadležan za poslove odbrane. Bliže propise o načinu neposrednog regulisanja saobraćaja na putevima u zoni škole donosi ministar unutrašnjih poslova uz pribavljeno mišljenje ministra nadležnog za poslove obrazovanja. Bliže propise o načinu vršenja neposrednog regulisanja saobraćaja na\nputevima na delu na kome se izvode radovi donosi ministar nadležan za poslove saobraćaja.\nII OSNOVNA NAČELA BEZBEDNOSTI SAOBRAĆAJA NA\nČlan 3. Svaki učesnik u saobraćaju dužan je da se ponaša na način kojim neće ometati, ugroziti ili povrediti druge učesnike, kao i da preduzme sve potrebne mere radi izbegavanja ili otklanjanja opasnih situacija nastalih...\nZakon o bezbednosti saobraćaja na putevima - preuzmite PDF


Srbi su narod sa kičmom: Predsednik Vučić i Vang Ji o čeličnom prijateljstvu i trgovinskoj razmeni\nJi se sinoć sastao sa premijerkom Anom Brnabić, predsednikom Skupštine Ivicom Dačićem, dok je jutros razgovarao sa ministrom spoljnih poslova Nikolom Selakovićem\n-Želim još jedanput da Vam izrazim dobrodošlicu u našu zemlju i da se nadam da ćete se osećati ovde kao kod kuće. Za nas je Vaša poseta velika čast i da Vas zamolim da prenesete moje najiskrenije pozdrave velikom prijatelju Srbije, predsedniku Si Đinpingu, rekao je predsednik Vučić na početku sastanka.\nAleksandar Vučić i Vang Ji\nOn je rekao da se nada da će saradnja, ako je moguće, biti podignuta na još viši nivo.\nVučić čestitao stogodišnjicu KP Kine Si Đinpingu: "Vi ste glas mira i stabilnosti na globalnom planu"\nBo: Nema malignog uticaja Kine na Srbiju, postoje određeni faktori koji ne žele dobar razvoj srpsko-kineskih odnosa\n"Da 2021. rastera maglu i da na nebu osvane zajednička duga": Kina čestitala Srbiji Novu godinu (VIDEO)\n-Naše prijateljstvo je iskreno, veliko i nije čudo što ga neretko nazivamo čeličnim. Hvala na podršci teritorijalnom integritetu Srbije, baš onako kako i Srbija poštuje integritet Kine. Takođe hoću da se zahvalim na ogromnim investicijama, za mogućnost da učestvujemo u inicijativi "Put svile", rekao je predsednik Vučić.\nPredsednik je napomenuo da je u poslednjih pet godina utrostručena trgovinska razmena sa Kinom. On je preneo poziv predsedniku Kine, da čim prođe pandemija, poseti Srbiju.\nUvaženi gost, ministar Vang Ji, preneo je najsrdačnije pozdrave predsednika Kine Si Đinpinga.\n-Predsednik vrednuje prijateljstvo koje je uspostavio sa Vama lično, kao i poverenje, jer razvoj naših odnosa su bazirani na međusobnom poštovanju i obostranom interesu. Naša saradnja je u korist saradnje dva naroda, te da očuvamo osnovne principe međudržavnih odnosa i zajedno snosimo odgovornost za mir i stabilnost, kako u regionu, tako i u svetu. Ponosni smo na našu saradnju, ocenio je Vang Ji.\nMinistar Momirović uručio je građevinsku dozvolu za izgradnju pruge Novi Sad do mađarske granice, što je bio početak saradnje i velikih projekata koje je predsednik Kine lično odobrio.\n-To znači da mi za neki dan krećemo u izgradnju dela pruge koja će da spoji Srbiju sa Mađarskom, ali i celom zapadnom i centralnom Evropom, rekao je predsednik Vučić.\nPredsednik Srbije i Vang Ji obratili su se i posle sastanka.\n-Prošli smo kroz sve te teme. U ovom trenutku imamo sa Kinom gotovo osam milijardi zajedničkih projekata, podržavamo jedni druge u međunarodnim institucijama, utrostručili smo trgovinsku razmenu u poslednjih pet godina... Kina nam je treći ekonomski partner, ali raste munjevitom brzinom... Imamo izvanredne odnose koje krasi čelično prijateljstvo. Zahvaljujem se na podršci Vang Jiu i predsedniku Siju i posebno hvala njegovoj ekselenciji da je istakao neophodnost saradnje u inovativnim u modernim tehnologijama, robotici. Uz podršku Kine, Srbija može da ide u korak sa najrazvijenijim zemljama sveta, rekao je predsednik Vučić tokom obraćanja.\nSrbi su narod sa kičmom\nKineski ministar istakao je da mu je zadovoljstvo da ponovo poseti lepu Srbiju.\n-Za nas je Srbija jedno posebno mesto jer Kineze vezuju posebne veze sa Srbijom, jer znamo da imamo čeličnog prijatelja i milijardu i 400 miliona nas zna da ta zemlja ima izvanrednog lidera. Narod u Srbiji ima kičmu, on vrednuje emotivnu vezu i prijateljstvo. Ponosni smo što imamo tako istinskog i dobrog prijatelja, rekao je ministar Vang Ji.\nOn je ponovio da će Kina i dalje podržavati teritorijalni integritet Srbije i čvrsto stajati uz srpski narod.\nPredsednik Vučić: "Uveren sam da ne treba da priznamo nezavisnost Kosova, ponosan sam na Srbiju"\nVučićeva poruka stranačkim kolegama: Zajedno sa vama boriću se na izborima, tražim da ta pobeda bude najubedljivija do sada\nAleksandar Vučić beograd Srbija Vang Ji\nPredsednik o omikron soju: Očekujem da ćemo za pet-šest meseci imati supervakcinu\nKremlj prokomentarisao sastanak Putina i Vučića: Za naše srpske prijatelje ovo je bilo glavno pitanje!\nPrijateljski zagrljaj: Putin ispratio Vučića, uz retkost u protokolu FOTO\nZašto nije izabrao lakši put i šta mu Putin uvek kaže: Vučić sve objasnio u intervjuu pred odlazak u Moskvu (VIDEO)\nVučić o protestima protiv metroa: Tako je bilo i za Beograd na vodi


Foto: Ceca Paramentić/Storyteller\nPotpredsednica Evropske komisije za vrednosti i transparentnost Vera Jurova pridružila se pozivu medijskih aktera sa konferencije MediaforJurop (Media4Europe) na veću saradnju i istraživanja kako bi se podstakla medijska industrija.\n“Čvrsto verujemo da saradnja preko granica i između medija može da donese nove ideje i ‘hrani’ inovacije”, rekla je evrokomesarka na nedavnoj konferenciji.\nTakođe je rekla da nijedan novinar ne sme da umre ili bude povređen zato što radi svoj posao ponavljajući jedan od osnovnih principa slobode štampe u sve više neprijateljskom okruženju za novinare širom Evrope.\nBezbednost novinara biće u centru Evropskog medijskog foruma, dijaloga koji uključuje niz zainteresovanih strana u medijskom sektoru. Komisija planira drugu sednicu tog foruma u novembru, pred uvođenje Zakona o slobodi medija i zakona o zlouptrebi tužbi protiv medijskih poslenika 2022.\nJurova je u govoru pobrojala nedavne korake Komsije u vezi slobode medija, uključujući pokretanje javne rasprave o zakonu i preporukama o SLAPP tužbama koje se podižu sa ciljem da se novinari ućutkaju.\nTakođe je istakla nedavno donete Preporuke za bezbednost novinara, odnosno smernice članicama EU kako da bolje zaštite svoje medijske profesionalce u onlajn i oflajn prostoru. Predložene mere uključuju usluge pravne, sajber i psihološke podrške novinarima kojima neko preti.\n“Takođe smo pozvali na veću zaštitu novinara za vreme demonstracija, veću onlajn bezbednost i podršku, posebno novinarkama”, rekla je ona. “Budno ćemo pratiti kako članice primenjuju te preporuke”, dodala je.\nMeđu planiranim inicijativama Komisije za medije je i usvajanje Evropskog zakona o slobodi medija kojim bi se, prema nacrtu u koji je EURACTIV imao uvid, uveo nadzorni mehanizam na nivou EU “radi smanjenja opterećenja i pružanja podrške medijskim akterima u uslovima rastućeg političkog mešanja u medijski sektor”.\nKomisija takođe planira da poveća finansiranje medijskog sektora kroz program NEWS koji će biti u sličnom formatu kao postojeći program finansiranja MEDIA.\nNavodi se da su ulaganja i finansiranje osetljiva pitanja za medijski sektor suočen sa potrebom transformacije za digitalnu eru i sada za eru pandemije.\nUpišite tekst * + 4 = six


Tužbe pred sudovima u Vašingtonu i Londonu - Gradjevinarstvo.rs\nTužbe pred sudovima u Vašingtonu i Londonu\n13.11.2013. | Danas\nNa adresu premijera Srbije nedavno je stiglo pismo američke advokatske kancelarije "Chaffetz Lindsey LLP" koja ga je obavestila da je u ime svog klijenta "Securum Equity Partners", pokrenula sudski spor pred arbitražnim sudom u Vašingtonu u kojem se traži da Srbija isplati odštetu od 160 miliona evra njenom klijentu zbog neispunjavanja obaveza predviđenih ugovorom raskinutim u avgustu. Američka kompanija "Securum Equity Partners" je bila zainteresovana za izgradnju solarnog parka u Srbiji ukupne instalisane snage od 1.000 megavati.\nU naredna tri meseca postoji mogućnost vansudskog poravnanja između naše države i "Securum Equity Partners", a ako do toga ne dođe, pred arbitražnim sudom u Vašingtonu počeće proces protiv države Srbije. Ova firma je ranije tužbu protiv Srbije zbog istog slučaja pokrenula i pred Međunarodnim arbitražnim sudom u Londonu. Početak suđenja i u Vašingtonu i u Londonu zakazan je za 29. januar naredne godine. Advokatska kancelarija "Chaffetz Lindsey LLP" je veoma optimistična i smatra da će njen klijent dobiti sudsku borbu. Takav stav advokati zasnivaju na tome da je Srbija 2007. godine potpisala konvenciju o formiranju "Internacionalnog centra za investicione odštete" (ICSID), tela koje deluje pri "Svetskoj banci", čime se obavezala da nadoknadi štetu kompanijama koje njenom greškom nisu uspele da realizuju planiranu investiciju.\n"Securum Equity Partners" se za drugu tužbu pred sudom u Vašingtonu i obaveštavanje premijera Srbije o celokupnoj situaciji odlučio nakon neuspelog procesa pregovaranja, koji je prema tvrdnjama iz te firme započela ministarka Zorana Mihajlović. Naime, nakon što je "Securum Equity Partners" preko svojih advokata obavestio čelnike Vlade Srbije i resorno Ministarstvo energetike da je ugovor o solarnom parku raskinut, ministarka energetike Zorana Mihajlović je 20. avgusta u svom pismu informisala "Securum Equity Partners" da Vlada Srbije i njeno ministarstvo i dalje očekuju implementaciju sporazuma i smatra da je realizacija projekta od zajedničkog interesa.\nU tom smislu, ministarka je predložila sastanak na kojem bi se raspravljalo o mogućnosti nastavka posla. Advokatska kancelarija "Baker and McKenzie" iz Luksemburga koja zastupa "Securum Equity Partners" u sporu protiv Srbije pred Međunarodnim arbitražnim sudom odgovorila je na taj dopis ministarke da njen klijent ne može da prihvati nastavak projekta, ali da prihvata razgovor u vezi sa vansudskim poravnjanjem. U svom odgovoru ministarka je ponovila stav da je raskidanje ugovora podjednako štetno za obe strane i predložila sastanak u drugoj polovini septembra. "Baker and McKenzie" je na to odgovorio ponovivši stav svog klijenta da se tokom razgovora može doći do vansudskog poravnanja i predložio da se sastanak održi 18. septembra i razgovora koji je i realizovan.\nNa njemu su advokati koji zastupaju "One Giga Solar Park Incubator" i "One Giga Project", firme "Securum Equity Partners" u Srbiji, izneli predlog da visina vansudskog poravnanja bude 40 miliona evra. Ministarka Mihajlović se nije pojavila na tom sastanku, a prisutni predstavnici ministarstva su drugu stranu obavestili da nemaju ingerencije da razgovaraju o vansudskom poravnanju. "Baker and McKenzie" je nakon sastanka dostavio u pismenoj formi Ministarstvu enegetike rok do 23. septembra da prihvati predlog o vansudskom poravnanju. Ministarka Mihajlović je na to odgovorila da je Srbija sa svoje strane učinila sve što je bilo potrebno da se projekat ostvari i da je klijent luksemburške kompanije taj koji nanosi štetu državi Srbiji ako se sporazum ne sprovede. Ministarka dalje ističe da je samo Vlada Srbije nadležna za razmatranje predloga koji je izneo "Baker and McKenzie" u ime svog klijenta i predložila da se rok za odgovor produži na period od dve sedmice kako bi se omogućilo upoznavanje članova Vlade o iznetom predlogu. Advokati "Securum Equity Partners" su nakon toga odredili novi rok zaključno sa 3. oktobrom do kada Vlada Srbije treba da se izjasni o predlogu vansudskog poravnanja. Ministarka Mihajlović se oglasila povodom tog zahteva, opet negirajući da je Srbija odgovorna za raskid ugovora i uz tvrdnju da obustava projekta nije u interesu nijedne od strana i predložila nove razgovore.\n"Baker and McKenzie" sa svoje strane upućuje pismo ministarki u kojem ističe da odgovor nije stigao do predviđenog datuma, te je obaveštava da je započeo korake u vezi sa sudskim procesom u Londonu. Nakon svega toga 14. oktobra ministarka Mihajlović predlaže drugoj strani sastanak bez advokata na kojem bi se razgovaralo o daljoj implementaciji projekta. U odgovoru "One Giga Solar Park Incubator" ministarki Mihajlović se između ostalog navodi da ta firma prihvata takav razgovor samo o budućim odnosima između Srbije i te kompanije, ali da to neće imati bilo kakvog efekta na tužbu pokrenutu pred Međunarodnim arbitražnim sudom u Londonu. Ministarka je odgovorila i predložila da se sastanak održi u petak 25. oktobra u 7 i 30 sati, usput ponovivši da taj projekat treba da se realizuje.\nU svom narednom pismu od 31. oktobra upućenog na adresu "One Giga Solar Park Incubator" u Beogradu ministarka Mihajlović protestuje što se predstavnici te firme nisu pojavili na predloženom sastanku, dodavši da "su nedelju dana ranije prihvatili da dođu". Nadležni iz "One Giga Solar Park Incubator "su reagovali negirajući da su prihvatili predlog za taj sastanak.\n- Smatramo potpuno bizarnim i čudnim vaš poziv da se sastanemo u 7 i 30 sati. Zbog čega nas niste pozvali da se sastanemo u regularno vreme rada vašeg ministarstva, a to je od 8 i 30 do 17 sati – navodi se u odgovoru "One Giga Solar Park Incubator".\nTakođe, iz te firme su podsetili da se ministarka Mihajlović nije pojavila na održanom sastanku u Ministarstvu energetike 18. septembra, već ju je predstavljalo osam saradnika od kojih niko nije imao pravo donošenja odluka. Takav sastanak su u "One Giga Solar Park Incubator" protumačili kao "najobičnije gubljenje vremena". Na kraju pisma "One Giga Solar Park Incubator" ministarku Mihajlović obaveštava da prekida bilo kakve pregovore s njom i predstavnicima njenog ministarstva.


Izložba „Dijanina deca“ će nastaviti da živi – BALKAN TV NOVI SAD\nHomeVestiIzložba „Dijanina deca“ će nastaviti da živi\nMinistar odbrane Aleksandar Vulin obišao je Izložbu „Dijanina deca“ u Domu Vojske Srbije, poslednji dan pred njeno zatvaranje.\nMinistar Vulin izrazio je veliko zadovoljstvo, jer može da kaže da je izložba o Dijaninoj deci i sve ono što je Dijana Budisavljević uradila za srpsku, jevrejsku, romsku decu, za čovečanstvo, naišla na veliku pažnju građana.\n„Više od 5.000 naših sugrađana videlo je izložbu o Dijani Budisavljević, svemu što je uradila i kako je spasavala srpsku decu od ustaškog noža. Đaci više od 30 osnovnih i srednjih škola prvi put su videli kako je izgledao Drugi svetski rat, koliko su jezivi bili ustaški zločini i mogli su sami da se uvere koliko smo zaboravili. Nažalost, mi Srbi zaboravljamo. U našim udžbenicima se o Dijani Budisavljević nije govorilo pa čak i o Jasenovačkom genocidu govorilo se uzgred, kao da Srbi imaju razloga da se stide“ – istakao je ministar odbrane.\nOn je naglasio da je ta izložba način da Ministarstvo odbrane da svoj doprinos vraćanju istini i vraćanju onome što moramo da znamo.\n„Ovo je način i prilika da kažemo hvala svim onim ljudima, bez obzira koje su vere ili nacije bili, koji su u tim vremenima neljudi bili ljudi, koji su bili tu da rizikujući sopstveni život spasu srpsko dete. Ovo je naš način da kažemo koliko smo zahvalni i da kažemo koje su to vrednosti koje Vojska Srbije, ali i srpski narod, beskrajno ceni i zbog kojih postoji i živi“ – rekao je ministar Vulin.\nPrema njegovim rečima, Izložba će nastaviti da živi.\n„Izložba o Dijani i njenoj deci, o ustaškim zločinima, o zločinima koji često nisu bili kažnjeni i o vrlini Dijane Budisavljević koja nije bila nagrađena, obići će celu Srbiju. Otići će u Niš, Novi Sad, i svi objekti Vojske Srbije biće otvoreni za ovu izložbu, ali se nadam da ćemo sa Dijaninom decom moći da upoznamo i publiku u Austriji i brojnim drugim zemljama i gradovima, gde god je potrebno podsetiti koliko su zločini u Drugom svetskom ratu bili strašni, koliko je ustaška NDH bila jeziva i koliko je bilo ljudi koji su umeli da budu uz Srbe u tim teškim i najtežim vremenima“ – zaključio je ministar odbrane.\nIzložba, autorke Slađane Zarić i autora arhitekture Ivana Mangova, posvećena je najvećoj akciji spasavanja dece iz koncentracionih logora tokom Drugog svetskog rata. Zahvaljujući Dijani Budisavljević, od sigurne smrti spaseno je više od 7.500 srpskih dečaka i devojčica iz koncentracionog logora Jasenovac u Nezavisnoj Državi Hrvatskoj. Više hiljada posetilaca izložbu je doživelo veoma emotivno – napuštajući Galeriju Doma Vojske Srbije pod snažnim utiskom.\n„Želim da na svakom mestu na svetu postoji osoba kao što je Dijana Budisavljević“ – komentar je jednog od više hiljada posetilaca upisan u Knjigu utisaka.\n„Velika stvar za pamćenje i ne sme se nikada zaboraviti! Hvala Dijani Budisavljević za sve što je uradila a to nadmašuje mnogo jedno ljudsko biće i ostaje večno u sećanju srpskog naroda“ – jedan je od komentara u Knjizi utisaka i primer kakav je utisak na posetioce ostavila izložba o liku i delu Dijane Budisavljević.\nSvetska banka značajan partner Srbije\nKreativna radionica za decu „UMETNIČKI KVIZ“


Pardju trenira strpljenje - Sportske.net\nPardju trenira strpljenje\nMenadžer Njukastla nada se da će Matje Debiši pojačati tu ekipu tokom leta i poziva sve na strpljenje kada je reč o ovom transferu.\nLetnji prelazni rok nije do sada bio berićetan za ekipu Njukastla i Alan Pardju je svestan toga.\nRazlog leži u činjenici da postoji nekoliko igrača za koje je klub zainteresovan i u ovom trenutku ne želi da se rasplinjuje na više strana.\n"Svrake" ne kriju da je prvi na listi željenih pojačanja Matje Debiši, 26-godišnji štoper Lila ali će do konačnog transfera biti potrebno dosta strpljenja, priznaje Pardju.\n"Potrebno je strpljenje kada želite da dovedete nekog igrača u klub. U devet od deset slučajeva vlasnici klubova se sastanu i tada stavri postanu realne. Do tog trenutka sve treba uzimati sa dozom rezerve" rekao je menadžer Njukastla.\nPardju je dodao da Njukastl neće dovoditi previše igrača tokom leta jer u klubu postoji dosta talentovanih fudbalera koji zaslužuju da im se pruži šansa.\nNjukastl će se posle višegodišnje pauze naći u jednom evropskom takmičenju pošto je prošlosezonska pozicija na tabeli Premijer lige "svrakama" omogućila učešće u Ligi Evrope.


SKS France Prešeren – Slovenska Kulturna Skupnost Niš\nSKS France Prešeren\nPosted on 10/02/2019 10/02/2019 by Olja Sasek Radulovic\nPosted on 15/12/2018 15/12/2018 by Olja Sasek Radulovic\nKulturni praznik Slovenije, Prešerenov dan, obeležen je i prostorijama niškog udruženja Slovenaca, budući da je ovo jedino udruženje u Srbiji koji nosi ime slavnog pesnika. Učiteljica pouka slovenačkog jezika, Tatjana Bukvič je, sa svojim đacima, pripremila prigodan program, prisutni su mogli da vide kratak film o Prešernovom životu, a ova prilika iskorišćena je da se […]\nFrance Prešeren, najveći slovenački pesnik (VIDEO)\nPosted on 07/02/2018 30/04/2018 by Olja Sasek Radulovic\nPrešernov dan postao je slovenački kulturni praznik koji se praznuje svakag 8. februara, na dan njegove smrti, počevši od 1945. godine. Centralna proslava Prešernovog dana ove godine održava se u Kovinu. SKS France Prešeren obeležiće sećanje na najvećeg slovenačkog pesnika u subotu, 10. februara u 15 sati, uz prigodan umetnički program.\nPosted on 12/11/2017 30/04/2018 by Olja Sasek Radulovic\nČlanovi SKS “France Prešeren” su i ovog 11. novembra obeležili dan Svetog Martina, prigodnim kratkim filmom koji govori o ovom katoličkom svecu, a onda i večerom u slavu Svetog Martina, zaštitinika vinara, vinogradara, ali i siromašnih i potlačenih. Čevapčići, domaće pite sa mesom i sirom, pogača i sir, krofne, pita sa jabukama i orasima, princes […]


Austrijski mediji: Srbijanski fudbal na "lošem glasu" posle nepravde nad FK Novi Pazar - SandzakHaber.Net , Sandžačke Internet Novine !\nNaslovna Vijesti Austrijski mediji: Srbijanski fudbal na “lošem glasu” posle nepravde nad FK Novi...\nAustrijski mediji: Srbijanski fudbal na “lošem glasu” posle nepravde nad FK Novi Pazar\nOd Redakcija - 14. Avgusta 2013. 0 66 Podeli na Fejsbuku\ntweet Grčka liga se nalazi u krizi, ali u ovom trenutku predstavlja “obdanište” za srpski fudbal, ocenjuje bečki dnevnik “Kurir”\n“Nazivanje svojih kritičara “običnim kriminalcima” nije lep ton, ali barem neko ima jasan stav”, konstatuje list, ukazujući da je Tomislav Karadžić kritikovan što je Fudbalski savez Srbije, na čijem je čelu, odgovoran za loše prvenstvo.\n“Kurir” naglašava da je prošlog vikenda ekipa Novog Pazara protiv Partizana nastupila sa samo 11 igrača jer je Savez, pod sumnjivim okolnostima, sprečio prijavu više igrača.\nČak i trener nije došao na utakmicu, a sudija je dosudio jedan penal i, uz to, isključio igrača Novog Pazara.\nGosti su izgubili od aktuelnog šampiona Partizana sa 4:3. konstatuje bečki dnevnik, dodajući da je glavni rival crno-belih, Crvena zvezda zbog jednog isključenja izgubila.\nZvezda je najveći protivnik predsednika FŠ, kojeg više ne želi gotovo polovina klubova.\n“Kurir” ističe da se spekuliše da postoje manipulacije na utakmicama, a i kod prodaje srpskih igrača često je dolazilo do nepravilnosti.\nTakođe, list podseća da probleme srpskom fudbalu ne prave samo “obični kriminalci”, navodeći da je generalni sekretar Saveza Branko Bulatović usred dana ubijen 2004. ispred sedišta Fudbalskog saveza na Terazijama, a da ubica nikada nije uhvaćen.\ntweet Prethodni tekstJahija Fehratović počeo sa prikupljanjem potpisa za strankuSledeći tekstDUŠKO KRTOLICA, GOLMAN KOJI JE BRANIO UTAKMICU S METKOM U GLAVI – Nije me brinulo curi li krv, interesirao me rezultat Redakcija\tPOVEZANE OBJAVEVIŠE OD AUTORA


Francuska: Kosovo ima pravo da se kandiduje za SE ali sada je prioritet dijalog - Politika - Dnevni list Danas\nPočetna » Vesti » Politika » Francuska: Kosovo ima pravo da se kandiduje za SE ali sada je prioritet dijalog\nFrancuska ambasada u Prištini saopštila je danas da je odluka o podnošenju kandidature za članstvo u Savetu Evrope na Kosovu kao suverenoj zemlji, ali da je sada prioritet ponovo pokretanje dijaloga Kosova i Srbije.\nDijalog bi „doprineo njihovom evropskom približavanju i trajnoj stabilizaciji Balkana“, navela je ambasada Francuske na svom tviter nalogu.\n„Pozivamo dve strane da se u punoj meri angažuju na tome i da se uzdrže od svake jednostrane akcije koja bi mogla da podstakne tenzije“, navela je ambasada.\nGoran Miletić: Europrajd manifestacija koja se poredi najmanje sa Evrovizijom\nDo 19 časova ispaljeno 325 protivgradnih raketa\nDirektor kampanja pokreta "Kreni-promeni" Savo Manojlović izjavio je u Danu uživo da se nije predomislio u vezi sa ulaskom u politiku, kao i da će, kada bude želeo bilo šta da objavi u vezi sa političkom kandidaturom, izaći s time.\nRužić: SPS se neće oglašavati o formiranju vlade do zvaničnih rezultata parlamentarni izbora\nFunkcioner Socijalističke partije Srbije (SPS) Branko Ružić izjavio je...\nPolitika • danas 20:13\nVjosa Osmani sa zvaničnicima velike petorke o koordinaciji spoljne politike\nPredsednica Kosova Vjosa Osmani odvojeno je danas razgovarala...


Dan retkih bolesti 2020. - spisak aktivnosti - NORBS\nDan retkih bolesti 2020. – spisak aktivnosti\nZato i ove godine, Nacionalna organizacija za retke bolesti Srbije (NORBS) organizuje niz aktivnosti u poslednjoj nedelji februara, sve sa ciljem skretanja pažnje javnosti i donosilaca odluka na retke bolesti i mnogobrojne probleme sa kojima se suočavaju oboleli.\nCentralni događaj, „Humanitarni koncert za retke bolesti“ biće organizovan 26.02.2020. godine u KomBank Dvorani, sa početkom u 20h. Na koncertu će učestovati Tropico Bend, Ana Štajdohar i Ansambl Davora Jovanovića. Sva sredstva prikupljena na ovaj način, biće upotrebljena za podršku obolelima od retkih bolesti i članovima njihovih porodica!\nAktivnosti za obeležavanje DRB2020, koje organizujemo samostalno, ali i u saradnji sa partnerskim organizacijama, možete naći OVDE.


U prekidu železnički saobraćaj između Zlatibora i Jablanice\nTanjug 10. decembra 2021. 16:21\nUŽICE – Železnički saobraćaj na deonici između železničkih stanica Zlatibor i Jablanica, na delu barske pruge Užice – Prijepolje, u prekidu je od noćas zbog odrona, saopšteno je iz Infrastrukture železnice Srbije.\nNavodi se da prilikom odrona niko nije povređen ali da je odron oštetio prugu i kontaktnu mrežu te da stručne službe ovog preduzeća rade na uklanjanju odrona i popravljanju železničke infrastrukture, kako bi saobraćaj što pre ponovo proradio.\nIstiču da posao otežava to što je ovaj deo pruge veoma nepristupačan, a za raščišćavanje odrona je neophodno angažovanje mehanizacije.\nIz Infrastrukture železnice Sebije navode dab je za putnike večernjih vozova, koji saobraćaju između Beograda i Bara, železnička kompanija „Srbija Voz“ organizovala autobuski prevoz na relaciji Užice – Prijepolje – Užice.\n„Srbija Voz“ je organizovao autobuski prevoz od Užica do Prijepolja Teretni i za putnike putničkog voza koji je u 15.38 sati pošao iz Beograd Centra za Prijepolje Teretnu, ali zbog odrona saobraća samo do Užica.\nOstali putnički vozovi koji po redu vožnje saobraćaju između Užica i Prijepolja biće otkazani do raščišćavanja pruge i ponovne normalizacije železničkog saobraćaja, navodi se u saopštenju i dodaje da se železnički saobraćaj između Beograda i Užica odvija redovno i nesmetano.\nNemački ekonomski institut predviđa inflaciju u Nemačkoj od…


Palestina osudila američku odluku o označavanju proizvoda iz jevrejskih naselja – Minber\npro. 24, 2020 at 10:28 pm\nPalestina je u četvrtak osudila novu američku odluku o označavanju proizvoda iz jevrejskih naselja na okupiranoj Zapadnoj obali, javlja Anadolu Agency (AA).\nPrema američkoj odluci, proizvodi iz jevrejskih naselja na okupiranoj Zapadnoj obali bit će označeni kao da su proizvedeni u Izraelu.\n“Odluka predstavlja pravnu i moralnu degradaciju u vezi s pranjem ilegalnih proizvoda iz jevrejskih naselja”, naveli su iz Ministarstva zdravstva Palestine.\nMinistarstvo je dodalo da je riječ o “pokušaju ozakonjenja krađe palestinske zemlje i njihovih proizvoda kao i poticaju Izraelu da počini ratne zločine i zločine protiv čovječnosti nad palestinskim narodom”.\nMinistarstvo vanjskih poslova Palestine osudilo je također sve odluke administracije odlazećeg američkog predsjednika Donalda Trumpa kojima se podržava izraelska okupacija.\nIzraelski dnevnik “Haaretz” naveo je u četvrtak da prema odluci Američke agencija za carinu i zaštitu granica “proizvodi iz izraelskih naselja koji se prodaju u Sjedinjenim Američkim Državama moraju biti označeni kao ‘proizvod Izraela’ ili slično”.\nIzraelski pokret za ljudska prava Peace Now (Mir Sada) tvrdi da je u protekle četiri godine, otkako je odlazeći američki predsjednik Trump stupio na dužnost, udvostručen broj izraelskih naselja na okupiranom palestinskom teritoriju.


Ruske firme učestvuju u obnovi HE Đerdap\nVladimir Đorđević: Obezbedili smo dovoljno uglja i mazuta do proleća\nEPS vredi 7,5 milijardi evra\nU narednom periodu mora se izgraditi novih 800 do 1.000 megavata\nBEOGRAD - Generalni direktor Elektroprivrede Srbije Vladimir Đorđević izjavio je da je ta kompanija osigurala potrebne količine uglja i mazuta za proizvodnju struje, tako da se jesen, zima i proleće dočekuju bez većih briga.\n- Pogonska spremnost je dobra, remonti termoelektrana privode se kraju i još samo pozivamo potrošače da redovno izmiruju dugovanja za utrošenu struju, rekao je Đorđević i istakao da su trenutna potraživanja EPS-a oko 33 milijarde dinara. Naplata je jedan od gorućih problema, jer u tom slučaju i EPS postaje dužnik čije su obaveze 98 milijardi dinara, istakao je Đorđević.\nPrema njegovim rečima, u prvih šest meseci ove godine naplata isporučene struje tekla je relativno dobro, pri čemu su domaćinstva podmirila oko 92 odsto obaveza, što nije slučaj sa privredom, koja u tom pogledu zaostaje.\nĐorđević je naglasio da su oslonac u proizvodnji struje termoelektrane na ugalj i dodao da godišnja proizvodnja lignita na površinskim kopovima u Kolubari, Kostolcu i Kosovu dostiže 37,8 miliona tona. Po njegovim rečima sadašnja proizvodnja struje u termoelektranama od 33 milijardi kilovat časova nije dovoljna da bi se podmirili zahtevi potrošača, tako da je neophodno osigurati još dve do tri milijarde kilovata.\nĐorđević je precizirao da je imperativ da se u dogledno vreme izgradi novih 800 do 1.000 megavata i dodao da tek treba da se donese odluka da li će se dovršavati pre 15 godina započeta izgradnja TE "Kolubara B" ili pak novi objekti u Obrenovcu.\nOn je dodao da su Evropska banka za obnovu i razvoj, Evropska investiciona banka, Agencija za energetiku i druge institucije obezbedile kredite za obnovu prenosne mreže, u vrednosti većoj od 120 miliona evra, uz povoljne rokove otplate i grejs period.\nĐorđević je rekao i da se trenutno utvrđuje vrednost imovine EPS-a i da se, prema grubim procenama, ona kreće oko 7,5 milijardi evra. Prema njegovim rečima angažovano je oko 1.000 stručnjaka da bi se do kraja godine utvrdilo faktičko stanje.\nJedan od najznačajnijih zadataka, istakao je Đorđević, jeste revitalizacija hidrocentrala i termoelektrana, pre svega HE Đerdap, o čemu je sa firmama iz Rusije potpisan ugovor.\nManjinski akcionari "Lukoil Beopetrola" protiv dokapitalizacije\nBorivoje Stojadinović, direktor RTB-a Bor o privatizaciji\nJanković: "Merkator" bi sačuvao ime "C Marketa"\nVlada Srbije odredila granične prelaze za uvoz i izvoz šećera


YIHR BiH /Inicijativa za gradnju spomenika na Kazanima / Radio Sarajevo\nFoto: Arhiv/Spomenik žrtvama na Kazanima\n24. 10. 2018. u 20:30:00 Fena\nInicijativa mladih za ljudska prava u Bosni i Hercegovini (YIHR BiH) pokrenula je proces skupljanja potpisa kako bi pokrenula građansku inicijativu za podizanje spomen-obilježja žrtvama zločina na Kazanima.\nKako YIHR BiH u saopćenju navodi, aktivisti te organizacije će sutra posjetiti lokalitet Kazana kako bi u fokus stavili žrtve tog stravičnog zločina.\nNeposredno prije same posjete Kazanima u prostorijama YIHR-a BiH bit će upriličeno predavanje o zločinima na Kazanima koje će održati dr. Nicolas Moll, autor publikacija „Između sjećanja, poricanja i zaborava: Tri studije slučaja o kulturi sjećanja u BiH 20 godina nakon rata", “Sarajevska najpoznatija javna tajna: Suočavanje sa Cacom, Kazanima i zločinima počinjenim nad Srbima u opkoljenom Sarajevu, od rata do 2015".\n"Svjesni smo da i 25 godina nakon što su zločini na Kazanima počinjeni, žrtve nisu dostojno oblježene i da veliki broj stanovnika glavnog grada naše države nije upoznat sa ovim zločinom. Smatramo da sve civilne žrtve ratnih dešavanja devedesetih godina prošlog vijeka zaslužuju spomen-obilježje i ovim putem pozivamo Gradsko vijeće grada Sarajeva da sprovede svoju odluku iz 2012. godine u kojoj se obavezuje na izgradnju spomen-obilježja", navodi se u saopćenju iz YIHR-a BiH.\nTagovi: Kazani Sarajevo ratni zločini rat žrtve\nSarajevo / Bakir Izetbegović odao počast civilnim žrtvama na Kazanima\nOd 1992. do 1995. / Inicijativa za utvrđivanje stradanja Srba u Sarajevu\nSuđenje za zločin na Kazanima: Svjedočenje o odvođenju civila u komandu na Bistriku


U Beogradu održana Konferencija POMAK transformacija – Timočki Omladinski Centar\nU periodu od 27. do 28. juna 2016. u beogradskom Hotelu „88 rooms“ održana je Nacionalan konferencija „POMAK transformacija“.\nU toku dvodnevne konferencije, pedesetoro učesnika, predstavnika OCD iz cele Srbije imalo je priliku da prisustvuje na pet panela, koji su se ticali transformacije OCD u efikasne, efektivne i samoodržive, primera dobrih praksi iz Srbije, ali i regiona, kao i o mogućnostima finansiranja.\nNakon otvaranja konferencije, na kome su govorili Jelena Milovanović iz Tima za socijalno uključivanje i smanjenje siromaštva Vlade Republike Srbije i Goran Radosavljević, izvršni direktor Timočkog omladinskog centra, učesnici Konferencije imali su priliku da pogledaju film o organizacijama civilnog društva koje su se transformisale u efikasne, efektivne i samoodržive, kroz projekat POMAK 2.0.\nDruga sesija, prvog dana konferencije posvećena je promociji priručnika „Mapa transformacije OCD„. O priručniku su pričali sami autori, Miloš Došen, Nemanja Glavinić i Goran Radisavljević.\nTakođe, deo druge sesija bilo je pridastavljanje novoosnovanih firmi OCD, koje su prošle kroz proces transfromacije kroz projekat POMAK 2.0. Učesnici Konferencije tada su mogli da čuju sve o ovim firamam što nisu čuli u samom filmu, kako je za njih tekao proces transformacije, sa kojim izazovima su se susreli i šta je za njihove OCD zaničaila transformacija.\nOCD koje su se transformisale i predstavile kroz dokumentarni i film i u toku ove sesije jesu „EDUCA sapuni“, proizvodnja prirodnih higijenskih sapuna, koje je pokrenuo Forum za kreativno delovanje iz Novog Pazara, zatim prostor za zajednički rad „IT Hub“, koji je oformio Edukacioni centar iz Leskovca, Portal „Moj Bečej“ i integrisani marketnig na lokalnom nivou, firma Bečejskog udruženja mladih, portal „Bor030.net“ – proizvodnja i distribucija medijskog sadržaja, web tima Bor030, Inkubator „Start(ME)Up“, koji je porekula Građanska čitaonice Libergraf iz Užica, kao i FrameWork doo, firma za organizovanje događaja, koju je osnovao Timočki omladinski centar.\nPrvi dan Konferencije „POMAK transformacija“ zatvoren je sesijom o primerima dobre prakse iz regiona. Učesnicima konferencije Jan Zlatan Kulenović predstavio je Munja inkubator društvenih inovacija iz Sarajeva, Bojana Škrbović Omerović prezentovala je Networks co-working prostor, njegove sadržaje i mogućnosti koje pruža mladim Sarajlijama. Primer dobre prakse iz Čakovca, iz Hrvatske, učesnicima je prenela Andrea Vuković, koja je predstavila ACT grupu iz Čakovca i njihovo socijalno preduzeće, dok je Milena Kalezić prisutnima pričala o Speed UP projektu i PR centru iz Podgorice.\nDeli prostro iz Niša, na Konferenciji POMAK, održanoj na Borskom jezeru 2015. godine, predstavljanje je kao prostor za kreativno delovanje u nastajanju. Drugog dana konferencije POMAK transformacija, u toku prve sesije i primera dobre prakse iz Srbije, Nenad Stojanović predstavio je kako Deli prostor u Nišu izgleda danas, koliko stanara ima, kao i šta to oni nude mladim i kreativnim Nišlijama. Takođe u toku prve sesije, Darko Radičanin iz Dostignuća mladih Srbija, prezentovao je koje su to prilike koje ova organizacija pruža mladim srednjoškolcima kada je u pitanju pokretanje biznisa. Učesnici su mogli tom prilikom da čuju, koje su to srednjoškolske ideje vremenom napredovale i uz podršku Dostignuća mladih Srbije, porasla u mala omladinska kreativna preduzeća. U toku prve sesije drugog dana, predstavljen je i Smart Start – centar za razvoj neprofitnog sektora, o kome je više rekao Aleksandar Bratković.\nRadni deo konferencije zatvoren je sesijom o mogućnostima finansiranja. Panelisti ove sesije, Jelena Milovanović iz SIPRU tima, Vjekoslav Vuković iz Trag fondacije, kao i Miloš Došen iz SEVEN mreže predočili su učesnicima konferencije kroz koje programe mogu da pokrenuo transfromaciju svojih OCD, koje mogućnosti im pružaju Trag fondacija i SIPRU tim Vlade republike Srbije.\nSamu konferencije, zatvorio je predsednik Upravnog odbora, Timočkog omladinskog centra, Ivan Živković, koji je prisutnima predočio šta je ono što sledi. OCD čiji su predstavnici bili učesnici ove konferencije, imaće priliku da nakon što su čuli sve predsnosti transformacije OCD u efikasne, efektivne i samooodržive, primere OCD koje su se već transformisale, druge primere dobre prakse iz Srbije i regiona, dobiju mogućnost transformacije zahvaljujući podsticajnim sredstvima za pokretanje firmi ili proemnu privredne delatnosti. Ova podsticajna sredstva TOC će dodeliti 8 OCD koje budu ispunile prijavni formular za transformaciju i prošle selekciju komisije. Odabrane OCD neće dobiti samo podsticajna sredstva, već i mentorsku podršku u toku transformacije.\nPogledajte fotografije sa ovog događaja u galeriji na našem sajtu ili na našoj Facebook stranici.\nProjekat “Pomak transformacija” realizuje Timočki omladinski centar, finansira Tim za socijalno uključivanje i smanjenje siromaštva Vlade Srbije sredstvima Švajcarske agencije za razvoj i saradnju, a sufinansira Ministarstvo omladine i sporta Republike Srbije.\n2016, civilno društvo, kreativne industrije, kreativno preduzetništvo, ministarstvo omladine i sporta, MOS, OCD, održivost, omladinsko preduzetništvo, POMAK, POMAK transformacija, SDC, SIPRU, socijalno preduzetništvo, Švajcarska agencija za razvoj i saradnju, Tim za socijalno uključivanje i smanjenje siromaštva, timočki omladinski centar, TOC, transformacija